Cari ilin 5 ayında qeyri-neft-qaz sektorunun bütün fəaliyyət sahələrində vergi daxilolmalarının artımı müşahidə edilib » Newscenter.az\nCari ilin 5 ayında qeyri-neft-qaz sektorunun bütün fəaliyyət sahələrində vergi daxilolmalarının artımı müşahidə edilib\n02 İyul 2019, 11:45\nNewscenter.az.2.07.2019. 2019-cu ilin yanvar-may aylarında Vergilər Nazirliyi tərəfindən dövlət büdcəsinə 3 milyard 139,3 milyon manat vergi səfərbər olunub, proqnoza 110,1faiz səviyyəsində əməl edilib. Ötən ilin müvafiq dövrü ilə müqayisədə vergi daxilolmaları 8,3faiz və ya 239,9 milyon manat artıb.\nNewscenter.az-a Vergilər Nazirliyindən bildirilib ki, dövriyyələrin şəffaflaşdırılması istiqamətində aparılan işlər, gəlirlərin bəyanetmə səviyyəsinin yüksəlməsi, könüllü bəyanetmənin əhəmiyyətli dərəcədə qalxması,habelə vergi inzibatçılığında islahatlar,iqtisadiyyatın ayrı-ayrı sektorlarında müşahidə edilən artım templəri həm tədiyyə növləri üzrə, həm də qeyri-neft-qaz sektorunun əksər sektorlarında vergi daxilolmalarının artımına səbəb olub.\nQeyri-neft sektorundan vergi daxilolmalarında yüksək artım templəri əsasən ƏDV, aksiz, mənfəət, dövlət rüsumları, əmlak vergisi, mədən vergisi və sair daxilolmalaristiqamətində olub. ƏDVdaxilolmalarında artım 18,3faiz, mənfəət vergisi üzrə 33,7faiz, əmlak vergisi üzrə 13,3faiz, dövlət rüsumları üzrə 63,2faiz, sair daxilolmalar üzrə 45,1faiz, mədən vergisi üzrə 18faiz, aksizlər üzrə isə 4.6 dəfə təşkil edib.\nƏsas vergilər üzrə cəmi vergi daxilolmalarında ƏDV, aksiz və mənfəət vergilərinin xüsusi çəkisinin artımı müşahidə olunur. ƏDV üzrə göstərici 24,9faizdən 25,3faizə, o cümlədən qeyri-neft-qaz sektorunda 31,4faizdən 32faizə, aksiz vergisi üzrə göstərici 7,1faizdən 7,4faizə, o cümlədən qeyri-neft-qaz sektorunda 0,4faizdən 1,8faizə, mənfəət vergisi üzrə göstərici 36,4faizdən 38,2faizə, o cümlədən qeyri-neft-qaz sektorunda 25,7faizdən 29,6faizə qalxıb.\nCari ilin 5 ayında qeyri-neft-qaz sektorunun bütün fəaliyyət sahələrində vergi daxilolmalarının artımı müşahidə edilib. Daxilolmalarda ən yüksək artım templəri bank və sığorta sektorunda (48,4faiz), rabitə sahəsində (40,6faiz), nəqliyyat sahəsində (26,1faiz), xidmət sektorunda (22,6faiz), ticarət sahəsində (13,3faiz), o cümlədən pərakəndə ticarətdə(32,4faiz),tikinti sahəsində (9,6faiz), digər fəaliyyət sahələrində (25,6faiz) qeydə alınıb.\nNazir vətəndaşları qəbul edib 18 Aprel 2019, 12:06\nTəhsil Nazirliyinə 28 767 müraciət daxil olub 02 Sentyabr 2019, 13:11\nİƏT Baş Katibi Elşad İskəndərova təşəkkür edib 04 Dekabr 2018, 17:02\nMini-futbol çempionatı başa çatıb 11 İyun 2019, 12:03\nAzərbaycan Respublikasının Prezidenti İlham Əliyev Sumqayıtda qaçqın və məcburi köçkün ailələri üçün yeni yaşayış binaları kompleksinin açılışında iştirak edib 28 Dekabr 2018, 13:08\nBirinci vitse-prezident Mehriban Əliyeva Fransanın İqtisadiyyat və Maliyyə naziri ilə görüşüb 29 İyul 2019, 15:00\n“Hərdən namaz qılıram, hərdən qılmıram.”- millət vəkili Cavanşir Paşazadə 04 İyun 2019, 12:46\nƏhməd Əhmədzadə vətəndaşlarla görüşüb 19 Sentyabr 2019, 09:00\nQida təhlükəsizliyi sahəsində çalışmaq istəyən gənclərlə görüş keçirilib 23 May 2019, 07:20\nNövbəti iki gün üçün hava proqnozu açıqlanıb 04 Fevral 2019, 12:30\nNazirliyin şöbə müdiri ağır qəza törətdi, ölən var 09 İyul 2019, 08:00\nŞəhid övladları ödənişsiz müayinə olunublar 03 İyun 2019, 12:27\nAZTA beynəlxalq sertifikatlı bələdçilər hazırlayacaq 13 Mart 2019, 17:21


Vergilər naziri Neftçalada vətəndaşları qəbul edib - Report.az\nVergilər naziri Neftçalada vətəndaşları qəbul edib\nNazir Neftçala, Şirvan və Salyan rayonlarından olan vətəndaşlarla görüşüb 29 Aprel, 2016 12:38\nBakı. 29 aprel. REPORT.AZ/ Vergilər naziri Fazil Məmmədov bu gün Neftçala rayonunda Neftçala, Şirvan və Salyan rayonlarından olan vətəndaşlarla görüşüb. Bu barədə “Report”a Vergilər Nazirliyinin analitik-informasiya şöbəsindən məlumat verilib.\nQəbulda Vergi Məcəlləsinə edilmiş son dəyişikliklər, vergilərin hesablanması, ödənilməsi, əmək müqavilələrin bağlanması, vergi borcları, vergi nəzarəti tədbirləri sahəsində sahibkarların qarşılaşdıqları problemlər, əmək haqqı fondundan ödənilən icbari ödənişlər, vergi ödəyicilərinə göstərilən xidmətlər, vergi orqanlarına işə qəbul, yerli (bələdiyyə) vergilərin toplanması prosesində rast gəlinən müxtəlif çətinliklər və digər məsələlərlə bağlı vətəndaşların müraciətlərinə baxılıb.


25 İyul 2019, 08:53\n60-yaşlı Natiq Bədəlov işsizliyə görə Əmək və Əhalinin Sosial Müdafiə Nazirliyi yanında Dövlət Məşğulluq Xidmətini məhkəməyə verib. Xidmətin Nərimanov rayon Məşğulluq Mərkəzindən 4 il öncə iş istədiyini, ancaq bu müddətdə işlə təmin olunmadığını deyən N.Bədəlov iddia edir ki, bu dövlət orqanı vəzifəsinin öhdəsindən gələ bilmir:\n«Məşğulluq Mərkəzi 4 il ərzində məni işsiz qoymaqla, həm maddi, həm də mənəvi ziyan vurub. Ona görə də kompensasiya ödəməlidir». O, Məşğulluq Mərkəzinin üzərinə ona 25 min manat (23 min 424 manatı maddi, qalanı mənəvi ziyan) kompensasiya ödəmək öhdəliyinin qoyulmasını da məhkəmədən xahiş edib. N.Bədəlov CM-in 178.3.2 (külli miqdarda ziyan vurmaqla dələduzluq) maddəsiylə suçlanaraq, 8 il həbs cəzası alıb. Suçsuz olduğunu iddia edən N.Bədəlov məhkəmələrə dörd illik get-gəldən sonra Bakı Apellyasiya Məhkəməsi ona bəraət verib. Həbsdən buraxılandan sonra «Təhqiqat, ibtidai-istintaq, prokurorluq və məhkəmə orqanlarının qanunsuz hərəkətləri nəticəsində fiziki şəxslərə vurulmuş ziyanın ödənilməsi haqqında» Qanuna dayanaraq, məhkəmədə həm işlə təmin olunması, həm də kompensasiya tələbiylə iddia qaldırıb. Onun münasib işlə təmin edilməsi barədə iddiası qismən təmin olunub. İndi N.Bədəlov deyir ki, Məşğulluq Mərkəzi ona iş verməməklə həm də məhkəmə qərarını icra etmir.\n«İş təklif olunub, özü imtina edib»\nMəşğulluq Mərkəzi N.Bədəlovun iddiasını haqsız sayır və bildirir ki, 6 noyabr 2015-ci ildə işaxtaran vətəndaş kimi müvəqqəti qeydiyyata alınandan sonra ona bir neçə müəssisədə vakant iş yerləri təklif olunsa da, imtina edib və deyib ki, yaşına uyğun işdə çalışmaq istəyir: «Ona Əmək və Əhalinin Sosial Müdafiəsi Nazirliyinin özünüməşğulluq proqramı barədə ətraflı məlumat verilib, həmin proqrama qoşulmaq tövsiyə olunub. Əvvəl razılıq versə də, sonradan imtina elədi. Məşğulluq Mərkəzinin də vakant iş yerlərinə vətəndaşı məcburi göndərmək, yaxud hansısa müəssisədən kiminsə işlə təmin olunmasını tələb etmək səlahiyyəti yoxdur».\n2 saylı Bakı İnzibati-İqtisad Məhkəməsi iddianı təmin etməyib.\nQərarda da yazılıb ki, R.Bədəlov tələb etdiyi 25 min manatlıq ziyanın ona necə vurulduğunu təsdiqləyən bir sübut göstərməyib. Bakı Apellyasiya Məhkəməsi də əvvəlki qərarı qüvvədə saxlayıb. İyulun 24-də Ali Məhkəmə həmin işə baxıb. Bu instansiyada hakimlər N.Bədəlovun Məşğulluq Mərkəzinə qarşı 25 min manatlıq iddiasına baxılmasını, ümumiyyətlə, mümkünsüz sayıb.\n«746 min pul və qonşulara bildiriş göndərin ki, mən bəraət almışam...»\nN.Bədəlovun həbsdən çıxandan sonra qanunsuz həbsdə saxlanmasına görə Maliyyə Nazirliyinə qarşı kompensasiya tələbi qismən təmin edilib. O, həbsdə saxlandığı 1735 günün hər birinə görə 165 manat, iş yerini itirməsinə görə 150 min manat, özünə və ailəsinə dəymiş mənəvi ziyanın əvəzi kimi, 100 min manat olmaqla, toplam 746 min 875 manat kompensasiya istəyib. N.Bədəlov oğlunun təhsil haqqının ödənilməsini və universitetə bərpa olunmasını, Naxçıvanda yaşayan anasına, Bakıda ailəsinin yaşadığı ünvandakı qonşularına onun bəraət almasına dair bildiriş göndərilməsini, həbsdəki müddətinin əmək stajı sayılmasını da tələb edib. Məhkəmə ona mənəvi ziyana görə 8 min, maddi ziyana görə 1900 manat kompensasiya ödənilməsi barədə qətnamə çıxarıb. Qərardan istər N.Bədəlov, istərsə Maliyyə Nazirliyi narazı qalsa da, yuxarı məhkəmə instansiyaları onu dəyişməyib.


Birinci Avtoidman Oyunları Vallelunqada keçiriləcək - AZƏRTAC – Azərbaycan Dövlət İnformasiya Agentliyi\nBu il ilk dəfə olaraq beynəlxalq idman hadisəsi - “FIA-nın Avtoidman Oyunları” adlandırılan yürüş dünyasının özünəməxsus Olimpiadası keçiriləcək. İlk yarışlar noyabrın 1-dən 3-dək Romadan şərqdə yerləşən Vallelunqa trasında təşkil ediləcək.\nAZƏRTAC xəbər verir ki, yarışlarda iştirak üçün 45 ölkədən 176 pilotun müraciəti qəbul edilib. Pilotlar 6 növ - “GT”, “turinq”, Formula 4, “drift”, “kartinq slalom” və virtual yürüş üzrə mübarizə aparacaqlar. Startdan əvvəl bütün yürüşçülər Romanın mərkəzində pilotların paradında iştirak edəcəklər.\nAZERTAG.AZ :Birinci Avtoidman Oyunları Vallelunqada keçiriləcək


02 Mart 2016 – Novator.az\nOqtay Qorçu Beyin kosmik peykdir, beyin bizim ağlımızın mənbəyi və saysız-hesabsız informasiyaların, düşüncələrin yığnağı mədənidir. Mayası ağıl olan beynin bizlərə genetik miras olduğu həqiqətə daha yaxın ehtimallardan biridir. Böyük alman filosofu Kantın “Uşaqlarınıza verə biləcəyiniz ən qiymətli ...\nMüdafiə Nazirliyi Silahlı Qüvvələrə Yardım Fonduna martın 1-dək daxil olmuş vəsaitin məbləğini açıqlayıb. Yuvarlaq hesabata görə, fonda 70 milyon 855 min manat, 212 min ABŞ dolları və 2094 avro vəsait daxil olub. Prezidentin 17 avqust 2002-ci il fərmanı ilə yaradılmış fondun maliyyə mənbəyi Azərbayc...\nMartın 2-də prezident İlham Əliyev fərman imzalayaraq “İctimai asayişin qorunmasında vətəndaşların iştirakı qaydası”nı təsdiq edib (Qayda). Transparency.az xəbər verir ki, sənəd cəmiyyətdə polis-vətəndaş münasibətlərinin daha da möhkəmləndirilməsi məqsədi ilə beynəlxalq təşkilatlarla birgə həyata ke...\nTacikistan prezidenti İmaməli Rəhman martın 1-də iki yeni dövlət televiziya kanalının – “Varziş” (İdman) və “Sinamo”(Kino) telekanallarının yayımına start verib. Novator.az-ın məlumatına görə, İmaməli Rəhman deyib ki, müasir dünyada müxtəlif yoluxucu xəstəliklərin, narkomaniyanın yayılması, mə...\n“Monitor” jurnalının baş redaktoru Elmar Hüseynovun qətlə yetirilməsindən 11 il ötür. Martın 2-də bir qrup jurnalist, ictimai-siyasi fəallar, söz azadlığı tərəfdarları mərhum jurnalistin məzarını ziyarət ediblər. Ziyarət zamanı çıxış edən “Turan” informasiya agentliyinin rəhbəri Mehman Əliyev deyib ...\nAnti-inhisar idarəsi “Facebook”dan şübhələnir\nAlmaniyada anti-inhisar idarəsi “Facebook” şirkətinə qarşı mümkün pozuntularla bağlı araşdırmaya başlayıb. Novator.az-ın məlumatına görə, anti-inhisar idarəsi hesab edir ki, “Facebook” şirkəti istifadəçi məlumatları haqda müqavilə müddəalarını tərtib edərkən sosial şəbəkə bazarında üstünlük qazanma...\nXədicə İsmayılın şantaj olunması ilə əlaqədar prokurorluğa müraciət göndərilib\n“Azadlıq” radiosunun əməkdaşı Xədicə İsmayılın şantaja məruz qalması ilə əlaqədar Bakı Şəhər Prokurorluğuna müraciət olunub. Söhbət jurnalistin Bakıda yaşadığı evində gizli kameranın quraşdırılması məsələsindən gedir. Belə bir kameranın quraşdırıldığı 2012-ci ilin martında, həmin kameranın qeydə ald...\nİqtisadçı ekspert Qubad İbadoğlu manatın kursunu sərbəst buraxmağa, yəni milli valyutanın məzənnəsinin bazardakı tələb-təklifə uyğun, sərbəst şəkildə müəyyənləşməsi metoduna keçməyə çağırır. 2015-ci ildə Azərbaycan manatı iki dəfə devalvasiyaya uğrayıb. Fevralda manatın dollara rəsmi məzənnəsi 78 qə...\nRusiyada avtomobil və çadırlar da mitinq qanununa salındı\nMartın 2-də Rusiya Federasiya Şurası avtomobil yürüşünü nümayişə, ictimai yerdə çadır qurulmasını isə piketə bərabər tutan qanun qəbul edib. Novator.az xəbər verir ki, yeni qanunla avtomobil yürüşü və ictimai yerlərdə çadır qurulması məsələsi mitinqlər haqda qanuna salınıb. Yeni qaydaya görə, yığılı...\nXarici İşlər Nazirliyi martın 2-də “Azərbaycanın işğal olunmuş ərazilərində qeyri-qanuni iqtisadi və digər fəaliyyətlər” adlı hesabat təqdim edib. AZƏRTAC-ın məlumatına görə, Xarici İşlər Nazirliyinin mətbuat xidmətinin rəhbəri Hikmət Hacıyev martın 2-də keçirdiyi mətbuat konfransında bildirib ki, h...\nDövlət Sosial Müdafiə Fondunun qeydiyyatında olanların sayı 0,96 faiz artıb\nMartın 1-nə olan statistikaya əsasən, fevral ayı ərzində Dövlət Sosial Müdafiə Fondu 19 979 nəfərə fərdi şəxsi hesab açıb. Rəsmi məlumata görə, ilin əvvəli ilə müqayisədə fərdi uçot sistemində qeydiyyatda olan sığortaolunanların sayı 0,96 faiz artıb, 3 210 647 nəfərə yüksəlib. DSMF-nin fərdi uçot si...\nMartın 1-də Məhkəmə-Hüquq Şurasının iclası keçirilib. İclasda məhkəmə fəaliyyəti üzrə 2015-ci ildə görülmüş işlər və qarşıda duran vəzifələr müzakirə edilib. Transparency.az rəsmi məlumata əsasən bildirir ki, iclasda çıxış edən şura sədri, ədliyyə naziri Fikrət Məmmədov ötən il səlahiyyət müddətləri...\nABŞ-da prezidentliyə iddiaçıların ilkin seçki yarışının daha bir mərhələsi arxada qalıb. Transparency.az-ın məlumatına görə, martın 1-i bir neçə ştatda ilkin seçki keçirilib. Demokratlar Partiyasından sabiq prezident Bill Klintonun xanımı Hillari Klinton 7 ştatda qalib gəlib. Sabiq dövlət katibi Cor...\nAzərbaycan manatı martın 2-də əksər xarici valyutalar qarşısında dəyər itirib. Transparency.az bildirir ki, rəsmi kurs yalnız Belarus rublu və İran rialı qarşısında sabit qalıb, İsveç kronu, Ukrayna qrivnası, yapon yeninə nəzərən isə artıb. Mərkəzi Bank martın 2-də ABŞ dollarının kursunu 1,5687 mana...


Azərbaycanda sabiq vəzifəli şəxs barəsində cinayət işi başladı » Azerinfo.Az\n9-09-2020, 12:14 Oxunub: 229\nLənkəran rayon Xanbulan bələdiyyəsinin sədri işləmiş Kazım Məmmədovun qanunsuz hərəkətləri barədə daxil olmuş müraciət əsasında Lənkəran rayon prokurorluğunda araşdırma aparılıb.\nLənkəran rayon prokurorluğundan verilən məlumata görə, araşdırmalarla Kazım Məmmədovun 2019-cu ilin sentyabr ayında bələdiyyə sədri işlədiyi dövrdə xidməti vəzifələrinin icrası ilə əlaqədar özü üçün qanunsuz üstünlük əldə etmək məqsədi ilə öz qulluq səlahiyyətlərindən qulluq mənafeyinə qəsdən zidd olaraq istifadə edərək bələdiyyə mülkiyyətində olmayan torpaq sahəsinin Teymur Şahbazovun adına sənədləşdirilməsini öz üzərinə götürərək, bunun müqabilində sonuncudan üç min manat məbləğində pul vəsaitini alıb, rəsmi sənədlərə bilə-bilə yalan məlumatlar daxil edib imzası və sədri olduğu bələdiyyənin möhürü ilə təsdiq etməsi nəticəsində Teymur Şahbazovun hüquqlarına və qanuni mənafelərinə, o cümlədən dövlətin qanunla qorunan mənafelərinə mühüm zərər vurmasına əsaslı şübhələr müəyyən edilib.\nFaktla bağlı Lənkəran rayon prokurorluğunda Cinayət Məcəlləsinin 308.1-ci (vəzifə səlahiyyətlərindən sui-istifadə) maddəsi ilə cinayət işi başlanıb. Hazırda cinayət işi üzrə təqsirli şəxslərin tam dairəsinin müəyyənləşdirilərək məsuliyyətə cəlb edilmələri istiqamətində zəruri istintaq-əməliyyat tədbirləri davam etdirilir.\nAzərbaycanda qanunsuz hərəkətlər edən vəzifəli şəxslə bağlı cinayət işi başlandı Hadise Azərbaycanda daha bir vəzifəli şəxs saxlanıldı — SON DƏQİQƏ! Hadise Azərbaycanda vəzifəli şəxsin əmlakına həbs qoyuldu Hadise Başqasının yerinə imtahan vermək istəyənlərə cinayət işi açıldı Hadise “SN Group” MMC şefinin ŞOK ƏMƏLLƏRİ... - külli miqdarda dələduzluqda ittiham edilir Sosial


Tecili telfon ustasi lazimdi\nSon AktivlikMaster Forum | Arxiv Mövzular | Arxiv 1Axtarış Tecili telfon ustasi lazimdi *_Dj_NeW_* [Off] [#] (07.08.2016 / 12:11)Salam samsung j7 nin ust ekraninda cat var iwlemeyinde hec bir problem yoxdu sadece ust ekranidi onu neciye deyisersiz? Oz ekraninda birwey yoxdu Mr_Elnur [Off] [#] (07.08.2016 / 12:13)*_Dj_NeW_*, İwlenmiw normal 6azn tezesi 10azna *_Dj_NeW_* [Off] [#] (07.08.2016 / 12:14)Mr_Elnur, Qardas burda mene dediler o iceri ekrani ile birge olur 150 manata woka dusdum)) DoNCoDeR [Off] [#] (07.08.2016 / 12:17)# *_Dj_NeW_* (07.08.2016 / 12:14)\nMr_Elnur, Qardas burda mene dediler o iceri ekrani ile birge olur 150 manata woka dusdum)):D *_Dj_NeW_* [Off] [#] (07.08.2016 / 12:36)Kim deqiq bilir? *_Dj_NeW_* [Off] [#] (07.08.2016 / 12:57)Kim bilirse tecili yazsin asaqi qiymet olsa ele onada duzeltdirecem.. Tecili lazimdi tez yazin bir zehmet b3rd3n!ck [Off] [#] (07.08.2016 / 13:03)# Mr_Elnur (07.08.2016 / 12:13)\n*_Dj_NeW_*, İwlenmiw normal 6azn tezesi 10aznaqaqas samsung j7 deyir ey ekran olcusu 5.5 inc di day nokia 1202 ekrani demir :haha: *_Dj_NeW_* [Off] [#] (07.08.2016 / 13:21)b3rd3n!ck, Sen bilirsen neciyedi? b3rd3n!ck [Off] [#] (07.08.2016 / 13:25)# *_Dj_NeW_* (07.08.2016 / 13:21)\nb3rd3n!ck, Sen bilirsen neciyedi?deqiq qiymet bilmirem amma sensor ile ekran bir yerdedirse 150 azn normal qiymetdir her ikisine *_Dj_NeW_* [Off] [#] (07.08.2016 / 13:31)b3rd3n!ck, Sensoru iwleyir tekce wuwesindedi cat b3rd3n!ck [Off] [#] (07.08.2016 / 13:34)# *_Dj_NeW_* (07.08.2016 / 13:31)\nb3rd3n!ck, Sensoru iwleyir tekce wuwesindedi catVallah sozun aciqi isletmemisem yenede axtar arasdir ugurlar olsun By_InTlZaM [Off] [#] (07.08.2016 / 13:50)Salam Qaqa 40 Azna Basha Gelecek.. _NeytraL_ [Off] [#] (07.08.2016 / 15:05)Salam zemanetle 50azn ebasha gelecek./ TitanNick [Off] [#] (07.08.2016 / 15:19)# *_Dj_NeW_* (07.08.2016 / 12:11)\nSalam samsung j7 nin ust ekraninda cat var iwlemeyinde hec bir problem yoxdu sadece ust ekranidi onu neciye deyisersiz? Oz ekraninda birwey yoxdu50 , 55 azn arasi olmalidi *_Dj_NeW_* [Off] [#] (07.08.2016 / 22:54)Samsung servisin iwcisine usaqlar zeng vurdu dedi kimdi o j7 nin ust wuwesin ayrica deyiwse teze j7 vereceymis ona Cemi: 15Müellife göre filtrelemeMövzunu YükleForuma KeçÜst YeniliklerAzNeT`də ən sərfəli reklam yeri\nCari vaxt: 24-03-2017, 21:51


İSMAYILLI RAYONUNDA KARTOF TARLASINDA MAARİFLƏNDİRİCİ S...\nİSMAYILLI RAYONUNDA KARTOF TARLASINDA MAARİFLƏNDİRİCİ SEMİNAR KEÇİRİLİB\nİsmayıllı rayonunun Talıstan kəndi ərazisində yerləşən kartof əkini sahəsində “Kənd Təsərrüfatı bitkilərinin xəstəlik və zərərvericilərdən mühafizəsi ilə əlaqədar tətbiq edilən kimyəvi preparatlarla işləmə zamanı təhlükəsizlik qaydaları” mövzusunda maarifləndirici seminar keçirilib. Seminarda kənd təsərrüfatı idarəsinin, bitki mühafizə mərkəzinin mütəxəssisləri, aidiyyəti mütəxəssislər və fermerlər iştirak ediblər.\nRayon kənd təsərrüfatı idarəsinin rəisi Həsən Həsənov və bitki mühafizə mərkəzinin rəisi Akif Əsədov rayonda iqtisadiyyatın aparıcı sahəsi olan aqrar bölmədə mövcud vəziyyət, kənd təsərrüfatının ayrı-ayrı sahələrinin inkişafı, yüksək məhsuldarlıq üçün görülən işlərdən danışıblar.\nSeminarda Kənd Təsərrüfatı bitkilərinin, xüsusi ilə də kartof bitkisinin becərilməsində mütərəqqi və innovativ texnologiyaların əhəmiyyəti barədə danışılıb və fermerlərə pestisidlərlə işləmə qaydaları əyani surətdə göstərilib. Bildirilib ki, pestisidlərin tətbiqi zamanı işçilər xüsusi geyimlərlə təmin edilməli, kimyəvi mübarizə aparılan əraziyə xəbərdaredici nişanlar və plakatlar vurulmalıdır. Pestisidlərlə işləyən şəxslər onun xüsusiyyətləri, toksiklik dərəcəsi, məsarif norması, istifadə sayı haqqında tam məlumatlı olmalıdırlar. Onun tətbiqi zamanı qonşu ərazilərin və sahələrin sahibləri, torpaq mülkiyyətçiləri, fermerlər ərazidə aparılan kimyəvi mübarizə və texniki təhlükəsizlik tədbirləri ilə qabaqcadan məlumatlandırılmalıdır. İşçi məhlulu hazırlanarkən və tətbiq edilərkən ərazilərə uşaqların, xəstələrin, hamilə qadınların buraxılması qəti qadağandır.\nSeminarda fermerləri maraqlandıran suallar cavablandırılıb.


“Əl-Bəşiri və bütün hökumət üzvlərini həbs etdik…” | Xural qəzeti\n“Əl-Bəşiri və bütün hökumət üzvlərini həbs etdik…”\nSudanda üç aydan çoxdur davam edən kütləvi etirazların nəticəsi olaraq bu gün baş vermiş hərbi çevrilişdən sonra müdafiə naziri televiziya ilə xalqa müraciət edib. Virtualaz.org xarici KİV-lərə istinadən xəbər verir ki, general-leytenant Avad ben Auf hakimiyyətin iki illiyə hərbçilərə keçdiyini, parlamentin, hökumətin və regional hakimiyyət orqanlarının buraxıldığını bildirib.\nSudan dövlət televiziyasının birbaşa efirində çıxış edən müdafiə naziri deyib ki, rejim ölkənin problemlərini həll edə bilmirdi. Ona görə qərar qəbul olundu ki, ölkəni iki illiyə idarə etmək üçün Hərbi Şura yaradılsın. “Bu müddət ərzində ölkəyə silahlı qüvvələr rəhbərlik edəcək”-o bildirib.\nGeneral deyib ki, prezident Ömər əl-Bəşir bütün postlarından istefa verib və hazırda ordunun nəzarətindədir. Çevrilişlə bağlı ölkədə 3 aylıq hərbi vəziyyət elan olunub, ölkənin hava sahəsi 24 saatlığa bağlanıb.\n“Hökumətlə anlaşma yollarını çox sınaqdan keçirdik, alınmadı. Daha sonra xalqın dəstəyi və əksəriyyətin istəyi ilə ölkədə yaranmış vəziyyətə müdaxilə etdik. Ömər əl-Bəşiri həbs etdik və ölkədə 2 illik keçid dövrü başladı. Onun hökumətinin bütün üzvləri də həbsdədir”-general deyib.\nMüdafiə naziri ölkədəki bütün silahlı birləşmələri ordunun tərkibinə qatılmağa çağırıb, bildirib ki, əks halda onlar tərksilah ediləcəklər. Söhbət əl-Bəşirə və Sudanın hakim partiyasına bağlı “kölgə batalyonlarından” gedir.\n“Al-Arabia” telekanalı xəbər verir ki, Ömər əl-Bəşir hərbi çevrilişdən əvvəl ölkədən qaçmağa çalışıb. Lakin hərbçilər bunun qarşısını alıblar və aeroportu bağlayıblar. Əl-Bəşirin qonşu ölkələrdən birinə qaçmağa hazırlaşdığı bildirilir.\nSon məlumatlara görə əl-Bəşir hazırda silahlı qüvvələrin Baş qərargahının binasında, hərbçilərin nəzarətindədir. O, əvvəllər də iqamətgah olaraq əsasən Baş qərargahın binasından istifadə edirdi.\nHərbçilərin televiziya ilə xalqa müraciəti isə ləngiyir, məlumatlara görə hələlik müvəqqəti Şuranın tərkibi və rəhbəri ilə bağlı müzakirələr gedir.\nXarici KİV-lərin hələ təsdiqlənməyən məlumatlarına görə Sudan ordusu tərəfindən devrilən diktator Ömər əl-Bəşirin ölkədən qaçdığı bildirilir. Xartumdakı prezident iqamətgahından yüksək rütbəli mənbə deyib ki, əl-Bəşir sarayda yoxdur. Bəzi məlumatlara görə isə hərbçilər onu ev dustağı ediblər.\nƏl-Bəşirin müavini Əli Usman Tax isə nümayişçilərə qarşı “kölgə batalyonlarından” istifadə etməklə hədələdiyi üçün həbs edilib. “Əl-Ərəbiyə” kanalı xəbər verir ki, əl-Bəşirin ətrafı əks-çevriliş cəhdi edib, amma baş tutmayıb.\nBu dəqiqələrdə Sudan televiziyası ilə hərbçilərin xalqa müraciəti yayımlanmalıdır. Küçələrdə insanlar “Əl-Bəşir çökdü, biz qalib gəldik” şüarları qışqırır, əsgərlər alqışlanır. Hərbçilərin birinci vitse-prezident Avad ibn-Aufun başçılığı ilə müvəqqəti Şura yaratdıqları bildirilir. Bu şura ölkəni bir illik keçid dövründə idarə edəcək.\nSudanda ilk nümayişlər ötən il dekabrın 19-da çörəyin qiymətinin kəskin artmasına görə başlayıb. Nümayişlər əvvəlcə iqtisadi tələblərlə keçirilib, daha sonra siyasi tələblərə keçib. Etirazçılar əl-Bəşirin və hökumətinin istefaya getməsini tələb ediblər. Sudan hakimiyyəti etirazçılara qarşı gücdən istifadə edib və indiyə qədər 50-yə yaxın nümayişçi öldürülmüşdü.\nAprelin 9-da toqquşmalar kritik məqama çatıb. Əl-Bəşirə sadiq təhlükəsizlik qüvvələri 5-i əsgər olmaqla 22 nəfəri öldürüb. Həmin vaxt əsgərlər nümayişçiləri polisdən qorumağa çalışırdı. Həmin gün ABŞ başda olmaqla bir sıra qərb ölkələri Sudan hakimiyyətini xalqın tələbini eşitməyə və siyasi keçid üçün etibarlı plan hazırlamağa çağırmışdı.\n“Reuters”in bu dəqiqələrdə verdiyi məlumata əsasən, Sudan prezidenti Ömər əl-Bəşir istefa verib.\nSudanda uç aya yaxındır davam edən etiraz nümayişlərindən sonra ordu ölkəni 30 ildir idarə edən diktator Ömər əl-Bəşiri devirib. Virtualaz.org beynəlxalq KİV-lərə istinadən xəbər verir ki, əl-Bəşir hərbçilər tərəfindən həbs olunub. Ölkədə hakimiyyəti müvəqqəti olaraq Hərbi Şura ələ alıb.\nLakin hərbçilər bu barədə hələlik televiziya vasitəsilə elan etməyiblər. Sudan televiziyası bu gün səhər saatlarından etibarən hərbi marşlar efirə verir, hərbçilər yaxın saatlarda mühüm bəyanatla çıxış etməyə hazırlaşırlar.\nMəlumatlara görə Ömər əl-Bəşir ev dustağı edilib. Habelə prezident qvardiyasının rəhbəri və keçmiş müdafiə naziri Abdel Rahim Muhammed Hüseyn də həbs olunub. Prezidentin ətrafından digər yüksək rütbəli şəxslərin də hərbçilər tərəfindən həbs olunduğu xəbər verilir.\nKüçələrdə təhlükəsizlik tədbirləri gücləndirilib, çoxlu sayda hərbçilər gözə dəyir. Prezident iqamətgahına doğru hərbi texnika hərəkət edir. Ölkənin digər iri şəhərləi də hərbçilərin nəzarətindədir. Sudan ordusunun komandanlığı “Al-Hadath” televiziyasının studiyasına yollanıblar və oradan Ömər əl-Bəşirin istefasını elan edəcəklər.\nXatırladaq ki, Sudanda etirazlar çörəyin bahalaşmasından sonra başlamışdı. Üç aydır davam edən etirazlarda əhali 75 yaşlı əl-Bəşirin istefasını tələb edirdi. Təhlükəsizlik qüvvələri dəfələrlə nümayişçilərə qarşı güc tətbiq edib, ölənlər olub. Rusiya əl-Bəşiri dəstəkləmək üçün öz muzdlularını Xartuma göndərib. Ötən həftə sonu Sudan ordusu nümayişçiləri polisdən qorumuşdu və xəbərdarlıq etmişdi ki, dinc etirazçılara qarşı silah işlədilməsinə yol verməyəcək.\nSon məlumatlara görə əl-Bəşirin müavini Əli Usman Tax və hakim “Milli konqres” partiyasının sədri Əhməd Harun da hərbçilər tərəfindən həbs olunub. Xartum beynəlxalq aeroportu uçuşlara bağlıdır.\nPaytaxtda əhali əl-Bəşirin hakimiyyətdən uzaqlaşdırılmasını bayram edir, kütlələr silahlı qüvvələrin Baş qərargahının binasına doğru yürüş edir.\n11 Aprel 2019 9:26 axşam\nSonraŞahbazın dəhşətli görüntüləri Azərbaycana göndərildi »\nƏvvəl « İş adamı R.Əsədullayeva: “Kamran Əliyevin xahişi ilə onlara 26 mənzil verdik...” - Videoreportaj


"Forbes" dünyanın ən bahalı şirkətlərinin yeni reytinqini açıqlayıb » Etatist.com internet qəzeti\nReytinqdəki ilk sırada yer alan şirkətin adı isə dəyişməyib\nABŞ-ın "Forbes" məşhur maliyyə-iqtisadi jurnalı "Dünyanın ən bahalı 100 şirkəti" araşdırmasının 2017-ci il nəticələrini açıqlayıb. "Report" "Habertürk"ə istinadən xəbər verir ki, bu il ən qiymətli 100 şirkətin məcmu dəyəri 1,95 trln. dollar təşkil edib.\nJurnalın araşdırmasına görə, bu il qiymətini nisbi olaraq ən çox artıran markalar "Amazon", "Facebook" və "Starbucks", ən çox itirən isə "IBM", "HSBC" və "Caterpillar" olub.\nReytinqdəki ilk sırada yer alan şirkətin adı isə dəyişməyib. Bu, 170 mlrd. dollar dəyərində olan ABŞ-ın "Apple" şirkətidir. İkinci sırada "Google" (101,8 mlrd. dollar), üçüncü sırada isə "Microsoft" (87 mlrd. dollar) yer alıb. Dördüncü sıraya yüksələn "Facebook"un qiyməti 73,5 mlrd. dollar, 5-ci sırada isə "Coca-Cola" (56,4 mlrd. dollar) qərarlaşıb.\nABŞ-dan olmayan ən qiymətli şirkət isə 8-ci sırada yer alan Yaponiyanın "Toyota" şirkəti (41,1 mlrd. dollar) olub. Cənubi Koreyanın "Samsung" şirkəti (38,2 mlrd. dollar) isə 10-cu sırada yer alıb.\nRusiya ABŞ istiqrazlarına sərmayələrini 16% artırıb\nİsveçrə banklarına ən çox pul yatıran ölkələrin reytinqi


Azərbaycanda sığorta ilə bağlı yenilik » Uluses.com.az\n07 iyl 10:58 Oxunub: 12\nAzərbaycanda sistem əhəmiyyətli sığortaçılar müəyyən ediləcək.\nAPA-nın məlumatına görə, bu, Nazirlər Kabinetinin sərəncamı ilə təsdiqlənmiş “Sığorta sektorunun inkişafına dair 2019-2021-ci illər üçün Tədbirlər Planı”nda əksini tapıb.\nSənədə əsasən, Maliyyə Bazarlarına Nəzarət Palatası 2019-2020-ci illərdə sığortaçının bazar davranışı, potensialı və sığorta bazarında həcmi nəzərə alınmaqla, sistem əhəmiyyətli sığortaçının müəyyən edilməsi və onun fəaliyyətinə nəzarətin gücləndirilməsi məqsədilə yeni mexanizmin tətbiq olunmasını təmin etməlidir.\nBu məqsədlə 2019-2020-ci illərdə sistem əhəmiyyətli sığortaçıların müəyyən edilməsi ilə bağlı qanunvericiliyin formalaşdırılması, sistem əhəmiyyətli sığortaçıların müəyyən edilməsi metodologiyasının hazırlanması və tətbiqi təmin olunacaq.\nAzərbaycanda bu şəxslərin icbari tibbi sığorta haqqını dövlət ödəyəcək gundem / siyaset / ust / manset “Əmək pensiyaları haqqında” qanun dəyişdi iqtisadiyyat / ust / manset Energetika sahəsində islahatlar həyata keçiriləcək gundem / siyaset / ust / manset İşsizlik müavinəti ləğv edilir gundem / sosial / ust / manset Hoş geldiniz gundem


İTİ-də “Fərdi məlumatların toplanması, işlənməsi və mühafizəsi: problemlər və həllər” mövzusunda elmi seminar keçirildi - Rasim Əliquliyev\nMəlumdur ki, bu gün dünya miqyasında narahatçılıq doğuran ciddi problemlərdən biri də müxtəlif təşkilatların, xüsusən də bank müştərilərinin fərdi məlumatlarının qeyri-qanuni yolla ələ keçirilməsi, surətinin çıxarılması, yayılmasının və s. geniş vüsət almasıdır. Bu baxımdan fərdi məlumatların mühafizəsi sisteminin tətbiqi istənilən təşkilat üçün zəruridir. Artıq dünyanın əksər ölkələrində bu kimi qeyri-qanuni fəaliyyətin qarşısının alınması üçün müvafiq tədbirlər görülür, qanunlar qəbul edilir, mübarizə mexanizmləri yaradılaraq tətbiq olunur.\nAMEA İnformasiya Texnologiyaları İnstitutunda “Fərdi məlumatların toplanması, işlənməsi və mühafizəsi: problemlər və həllər” mövzusuna həsr olunmuş elmi seminar keçirildi. Tədbirdə AR Nazirlər Kabinetinin məsul işçisi Elxan Əlizadə, institutun aspirant və dissertantları, həmçinin KİV nümayəndələri iştirak edirdi.\n“Fərdi məlumatlar: mahiyyəti, əhəmiyyəti və mühafizəsi zərurəti” mövzusunda məruzə ilə çıxış edən AMEA İTİ-nin direktoru, AMEA-nın müxbir üzvü, professor Rasim Əliquliyev Azərbaycan Respublikasının Prezidenti İlham Əliyev tərəfindən 4 iyun 2010-cu il tarixdə “Fərdi məlumatlar haqqında” Qanunun tətbiq edilməsi barədə fərmanın imzalandığını qeyd edərək, qloballaşan dünyada fərdi məlumatların mühafizəsinin təmini, informasiya sistemlərinin dövlət qeydiyyatına alınması, dövlət reyestrinin aparılması qaydalarının hazırlanaraq tətbiq edilməsi baxımından sənədin mühüm əhəmiyyət kəsb etdiyini söylədi. İnformasiya resurslarında toplanan və emal edilən məlumatların əldəetmə imkanına görə açıq və ya dövlət sirri, yaxud da konfidensial kateqoriyalara aid olduğunu vurğulayan natiq konfidensial məlumatlara bank, kommersiya sirri, insanın şəxsi və ailə həyatına aid olan və s. məlumatların daxil olduğunu söylədi. R.Əliquliyev bildirdi ki, dövlət sirri, yaxud konfidensial kateqoriyalara aid olan məlumatların mühafizəsi üçün müvafiq hüquqi əsaslar hazırlanır, təşkilati tədbirlər görülür, texnologiyalar yaradılır.\nFərdi məlumatların onlayn mühitə gətirilməsi ilə təhlükəsizliyinin təmini istiqamətində ciddi tədbirlərin görülməsinin zəruriliyini vurğulayan alim dünyada bu istiqamətdə görülən işlərdən söhbət açdı. R.Əliquliyev bildirdi ki, 10 dekabr 1948-ci il tarixdə BMT tərəfindən qəbul edilən Ümumdünya İnsan Hüquqları Bəyannaməsinin müddəalarından biri məhz şəxsi və ailə toxunulmazlığı məsələlərinə həsr olunmuşdur. Fərdi məlumatların mühafizəsinin ictimaiyyətin marağında olan məsələ olduğunu bildirən alim qeyd etdi ki, İKT-nin dinamik inkişaf etdiyi ölkələrdə fərdi məlumatların qorunması ilə bağlı artıq müəyyən işlər görülüb, informasiya, telekommunikasiya məsələləri üzrə ombudsman aparatları formalaşıb.\nR.Əliquliyev 2009-cu ildə ölkə Konstitusiyasına edilən əlavə və dəyişikliklərlə bağlı keçirilən ümumxalq referendumunu xatırladaraq, Konstitusiyada insanların şəxsi və ailə həyatına qanunsuz müdaxilənin qadağan edilməsi, onlar barəsində məlumatların toplanılması, saxlanılması, istifadəsi və yayılmasına yol verilməməsi, şərəf və ləyaqətin müdafiə hüququnun təmin edilməsi və s. kimi məsələlərin öz əksini tapdığını bildirdi. Alim bildirdi ki, elmi-texniki tərəqqinin nailiyyətlərinin geniş tətbiq olunduğu dövrdə qanunla müəyyən edilmiş hallar istisna olmaqla heç bir ölkə vətəndaşı xəbərsiz olaraq və ya etirazına baxmadan izlənilə bilməz, video və foto çəkilişinə, səs yazısına və digər bu cür hərəkətlərə məruz qoyula bilməz.\nR.Əliquliyev İTİ-də aparılan elmi araşdırmalardan da söhbət açaraq, son 5 ildə fərdi məlumatların toplanması, emalı və istifadəsi sistemlərinin formalaşması istiqamətində tədqiqatların aparıldığını, bu sahədə müxtəlif problemləri və onların həlli yollarını əhatə edən dissertasiya işlərinin müdafiə olunduğunu qeyd etdi.\nTədbirdə İTİ-nin böyük elmi işçisi Elçin Əliyev “Fərdi məlumatlar haqqında” Qanunda nəzərdə tutulan texnologiyalar və modellər” mövzusunda məruzə ilə çıxış etdi. Azərbaycan Respublikasının dövlət orqanlarında, özəl sektorda, müxtəlif ictimai təşkilatlarda və ayrı-ayrı fiziki şəxslər tərəfindən müxtəlif təyinatlı və tərkibli informasiya resurslarının formalaşdırıldığını və istifadə olunduğunu qeyd edən E.Əliyev bunun üçün müvafiq proqram-texniki təminat vasitələri, kompyuter şəbəkələri, metod və modellərin yaradılaraq tətbiq edildiyini bildirdi.\n“Fərdi məlumatlar haqqında” Qanunun informasiya cəmiyyətinin inkişafı sahəsində yeni istiqaməti müəyyən etdiyini bildirən məruzəçi Qanunda əksini tapmış fərdi məlumatların toplanması, işlənməsi və mühafizəsinin əsas şərtləri, informasiya sistemlərinə qoyulan tələblər, bu sistemlərin mülkiyyətçilərinin, operatorlarının və istifadəçilərinin vəzifələri, fərdi məlumatların üçüncü şəxsə verilməsinə və transsərhəd ötürülməsinə qoyulan şərtlər və bu proseslərə qadağan qoyulması məsələləri haqqında məlumat verdi: “Qanun fərdi məlumatların məkanca paylanmış informasiya resurslarının fərdi identifikasiya nömrəsi vasitəsilə uzlaşdırılmasını, beləliklə milli informasiya məkanının fərdi məlumatlar seqmentinin formalaşdırılmasını müəyyən edir”.\nÖlkədə dövlət sirrinin mühafizəsi sisteminin fəaliyyət göstərdiyini vurğulayan E.Əliyev dövlət, bank və kommersiya sirləri olan məlumatların müvafiq qurumlar tərəfindən toplanılaraq işləndiyini və həmçinin də mühafizə edildiyini bildirdi. O, fərdi məlumatlar sisteminin arxitekturası, milli mühafizə sistemi, formalaşdırılması modeli, menecmenti, korporativ mühitlərin uzlaşdırılması servisi, istifadəsi modelinin yaradılması istiqamətində mövcud problemlərdən danışdı.\nSonda fərdi məlumatların mühafizəsi məsələlərinin yüksək səviyyədə təşkili, bu sahədə mövcud problemlərin həlli istiqamətində alim və mütəxəssislərin birgə səylərinin artırılması, əsas texniki tələblərin müəyyənləşməsi istiqamətində müzakirələr, fikir mübadiləsi aparıldı. Səmərəli qərarların qəbulu üçün bu kimi tədbirlərin keçirilməsinin önəmliyi vurğulandı.


Çevirmək Özbəkistan məbləğ Qədər Euro\nValyuta məzənnəsi yenilənir 06/08/2020 18:30\nÖzbəkistan məbləğ Qədər Euro çevirmək. Bu gün Özbəkistan məbləğ qiyməti Euro valyuta bazarında.\n100 000 Özbəkistan məbləğ = 8.26 Euro\n+8.81 * 10-8 (+0.11%)\nTəsdiqlənmiş mənbələrdən alınan məzənnələr. Bütün pul mübadiləsi əməliyyatları banklarda aparılır. Yenilənmiş valyuta məzənnəsi haqqında məlumat. 1 Özbəkistan məbləğ 8.81 Euro bahalaşdı. Dünəndən bəri Özbəkistan məbləğ Euro nisbətdə yüksəlir. Özbəkistan məbləğ faiz nisbətinin yüzdə biri ilə Özbəkistan məbləğ məzənnəsi Euro nisbətində artdı.\nÖzbəkistan məbləğ (UZS)\nValyuta məzənnəsi Özbəkistan məbləğ Qədər Euro\nBir ay əvvəl Özbəkistan məbləğ 8.69 * 10-5 Euro satıla bilər. Altı ay əvvəl Özbəkistan məbləğ 9.49 * 10-5 Euro satıla bilər. 10 il əvvəl, Özbəkistan məbləğ 0.000103 0 Euro satıla bilər. Burada müxtəlif dövrlər üçün məzənnə cədvəli göstərilir. Bir həftə ərzində Özbəkistan məbləğ dan Euro məzənnəsi -0.88% a dəyişdi. Hər il -19.57% - Özbəkistan məbləğ məzənnəsindəki dəyişiklik.\nValyuta məzənnəsi Özbəkistan məbləğ (UZS) Qədər Euro (EUR) Forex valyuta bazarında yaşamaq\nValyuta çeviricisi Özbəkistan məbləğ Euro\nÖzbəkistan məbləğ (UZS) Qədər Euro (EUR)\n100 000 Özbəkistan məbləğ 8.26 Euro\n500 000 Özbəkistan məbləğ 41.30 Euro\n1 000 000 Özbəkistan məbləğ 82.59 Euro\n2 500 000 Özbəkistan məbləğ 206.48 Euro\n5 000 000 Özbəkistan məbləğ 412.95 Euro\n10 000 000 Özbəkistan məbləğ 825.91 Euro\n25 000 000 Özbəkistan məbləğ 2 064.77 Euro\n50 000 000 Özbəkistan məbləğ 4 129.54 Euro\nBu gün 10 Özbəkistan məbləğ üçün almaq olar 0.000826 Euro. 25 0.002065 üçün 25 0.002065 ala bilərsiniz. . Bu gün 50 Özbəkistan məbləğ üçün almaq olar 0.00413 Euro. 100 Özbəkistan məbləğ nı 0.008259 Euro üçün mübadilə edə bilərsiniz. . Bu gün 0.020648 Euro üçün satın alın 250 Özbəkistan məbləğ. 500 Özbəkistan məbləğ 0.041295 Euro üçün sata bilərsiniz.\nÖzbəkistan məbləğ Qədər Euro Valyuta məzənnəsi\nÖzbəkistan məbləğ Qədər Euro bu gün 06 Avqust 2020\n06.08.2020 8.29 * 10-5 -2.32 * 10-7 ↓\n05.08.2020 8.31 * 10-5 -1.27 * 10-7 ↓\n04.08.2020 8.32 * 10-5 8.07 * 10-7 ↑\n03.08.2020 8.24 * 10-5 -\n02.08.2020 8.24 * 10-5 -\n6 Avqust 2020, 1 Özbəkistan məbləğ = 8.29 * 10-5 Euro. Özbəkistan məbləğ Euro -ə 5 Avqust 2020 - 8.31 * 10-5 Euro. 4 Avqust 2020, 1 Özbəkistan məbləğ = 8.32 * 10-5 Euro. 3 Avqust 2020, 1 Özbəkistan məbləğ 8.24 * 10-5 Euro. 2 Avqust 2020, 1 Özbəkistan məbləğ 8.24 * 10-5 Euro.\nÖzbəkistan məbləğ Qədər Euro məzənnə tarixi\nÖzbəkistan məbləğ və Euro valyuta simvolları və ölkələr\nÖzbəkistan məbləğ valyuta simvolu, Özbəkistan məbləğ pul işarəsi: сўм. Özbəkistan məbləğ Dövlət: Özbəkistan. Özbəkistan məbləğ valyuta kodu UZS. Özbəkistan məbləğ Coin: tyiyn.


21-04-2019 13:44 - Muxalifet.az - Mədəniyyət 22\nKatolik məzhəbinə görə, Mariya İncilin üç yerində qeyd olunan savab əməlinə görə İsa Məsihin minnətdarlıq olaraqdaşqalaq olunmaqdan xilas etdiyi zinakar bir qadındır.Rəvayətdə deyilənə görə, İsa fariseylərdən (dönüklərdən) birinin evində nahar edərkən, Mariya onun ayaqlarına düşüb ağlamağa, ayaqlarını göz yaşları ilə yumağa və gur saçları ilə qurulamağa başlayıbmış.\nQərəzli surətdəmi, təsadüfənmi - bilinmir, lakin Maqdalinaya təhqiredici "zinakar" ləqəbinin verilməsi və günah sahibi kimi təcəssüm edilməsiMöhtərəm Qriqori Papasının şəxsində Roma Katolik Kilsəsinin təşəbbüsü olub.\nPravoslav din xadimlərindən biri Dmitri Rostovski isə Mariyanın əxlaqsız qadın kimi qələmə verilməsinin əleyhinə çıxış edərək, öz fikirini aşağıdakı kimi əsaslandırdı:"Maqdalina adı ləkələnmiş biri olsaydı, İsanın opponentləri bundan sui-istifadə etməkdən çəkinməzdi. Fariseylər isə, Xilaskara bəslədikləri nifrətə rəğmən, bir dəfə də olsun Onun apostolları arasında zinakar birinin olduğunu ifşa etmədilər".\nLakin zamanla onun obrazı kilsə hakimiyyəti uğrundakı mübarizənin bayağı qurbanına çevrildi. IV-V əsrlərdə qadın-lideri təsəvvür etmək belə artıq cəfəngiyyat idi və Mariya Maqdalinanın devrilməsinə qərar verildi."Bu mövzu Kilsə nüfuzunun tərəfdarları ilə ilahi vəhyin müdafiəçiləri arasında daimi kilsədaxili mübarizənin bir hissəsinə çevrildi".\nBu yaxınlarda sirli Maqdalina haqqında daha bir maraqlı fakt üzə çıxdı. Bütün dinlərin kilsə xadimləri uzun müddətdən bəri İsa Məsihin bakir oğlan, yaxud homoseksual və ya qadınlara normal kişi kimi münasibət sərgiləyən birisi olduğu barədə mübahisələr aparıb. Az əvvəl din tarixçiləri tərəfindən Xilaskarın Mariya Maqdalina ilə evli olduğuna və ondan qeyri-rəsmi nikahdan iki oğul övladının olduğuna dair sübut irəli sürülmüşdü.Bu iddia aramey dilində yazılmış və VI əsrin 70-ci illərinə aid manuskriptə həkk olunub.İsanın möcüzəyə hazırlıq zamanı ən böyük təsəllisi məhz Mariya olub.\nBütün yuxarıda qeyd olunanlar yalnız nəticə etibarilə heç bir zaman həqiqəti öyrənməyəcəyimizə işarə edən fərziyyələrdir. Lakin İsa Məsihlə görüşdükdən sonra Mariyanın həyatının köklü şəkildə dəyişdiyi məlumatı dəqiqdir:o, əvvəlki həyat tərzini tamamilə tərk edərək, İsanın sadiq davamçısı və şagirdi oldu.\nİncildəki Maqdalina obrazı italyan təsviri sənət ustaları arasında geniş populyarlaşmışdı,xüsusilə də Titsian, Korredjo, Qvido Reninin sənətində. Bu səbəbdən əxlaqsız həyatı tərk edib, normal həyat tərzinə qayıtmış qadınlara "peşman olmuş (tövbə edən) Maqdalina" ləqəbi verilirdi.\nQərbin təsviri sənət ənənələrinə görə, peşman olmuş (tövbə edən) Mariya Maqdalina həmişə başı yaylıqsız, saçları çiyinlərinə tökülmüş, yarıçılpaq vəziyyətdə təsvir olunurdu.Və bu mövzuda olan bütün sənət əsərləri o qədər eynitiplidir ki, əksəriyyətimiz indiyə qədər onun böyük günahkar olduğundan əminik.\nMariya Maqdalinanın obrazının təsvir olunduğu əsər 1560-cı illərin ortalarında Titsiana sifariş edilmişdi. Bu obraz üçün canlı model kimiCuliya Festinaseçildi. Əsər hazır olduqda isə, onu görənhersoq Qonzaqaheyranlığını gizlədə bilməmiş və dərhal onun surətini sifariş etmişdi. Ondan sonra Titsian dəfələrlə gah qadının başını əydiyi istiqaməti, gah əllərinin vəziyyətini, gah da əsərin fonunu dəyişərək, bu əsərin surətlərini yazmışdı. Dəyişməz qalan yalnız model Culiya idi.\n1850-ci ildə əsərin ilk variantını Ermitaj muzeyi üçünçar I Nikolayalır. Hazırda o əsər Yeni Ermitajın italyan kabinetlərindən birində saxlanılır.\n21-04-2019 23:14 - Sia.az - Mədəniyyət\nAparıcının "insanlar qanqsterlər haqqında filmləri niyə sevir" sualına De Niro "insanlar qanundan kənar olan hər şeyi sevirlər.\n21-04-2019 18:00 - Sfera.az - Mədəniyyət\n21-04-2019 11:05 - Baku.ws - Mədəniyyət\n21-04-2019 09:57 - Day.az - Mədəniyyət\nAz представляет новость на азербайджанском языке "Elə sevinirəm ki, evdəyəm. Az axşam.az-a istinadən xəbər verir ki, bu sözləri Laos və Nepal səfərindən yeni dönən Hüsniyə Məhərrəmova sosial media hesabında yazıb. Doyunca gülmüşəm, yağışda gəzib, velosiped sürüb, dondurma yeyib, xoşbəxt evə dönmüşəm.


18:56 26 Mart 2020 351\nAzərbaycan Dövlət “YUĞ” Teatrının baş rəssamı, Əməkdar rəssam Rəşid Şerif vəfat edib.\nBu barədə APA TV-yə Azərbaycan Dövlət “YUĞ” Teatrının ədəbi-hissə müdiri Elçin Cəfərov məlumat verib.\nQeyd edək ki, Rəşid Şerif Yuğ teatrı yarandığı gündən bu teatrda çalışıb. Bu illər ərzində teatrda hazırlanmış 50-yə qədər tamaşaya, habelə bir sıra xarici ölkələrin teatrlarında hazırlanmış tamaşalara tərtibat verib.\nXatırladaq ki, Rəşid Şerif 1953-cü ilin 29 sentyabrında Bakı şəhərinin Mərdəkan qəsəbəsində anadan olub. 1976-cı ildə Əzim Əzimzadə adına Azərbaycan Rəssamlıq Məktəbini bitirib, elə həmin ildən S. Rəhman adına Şəki Dövlət Dram Teatrının quruluşçu rəssamı vəzifəsində çalışmağa başlayıb. 1989-cu ildən, Yuğ Teatrının yarandığı vaxtdan burada baş rəssam kimi fəaliyyətə başlayıb. 80-dən artıq tamaşaya tərtibat verib. 2003-cü ildə Estoniyanın Vilyandi şəhərindəki “Uqala” teatrında “Dekameron” tamaşasının səhnə tərtibatının müəllifi olub. Rəşid Şerif 1992-ci ildən karikaturaçı qismində bir sıra qəzetlərlə əməkdaşlıq edib, 1997-ci ildən “Aydın doğan” Beynəlxalq karikatura müsabiqəsinin daimi iştirakçısı olub, 1996-2000-cı illərdə “İlin ən yaxşı karikaturaçısı” nominasiyası üzrə “Media açarı” mükafatına layiq görülüb. 2011-ci ildə Əməkdar rəssam fəxri adına layiq görülüb.


Azərbaycanda xaricə aviabiletlər 48% bahalaşıb - Report.az\n21 Dekabr, 2015 17:53\nBakı. 21 dekabr. REPORT.AZ/ Bu gün Azərbaycanda baş verən milli valyutanın devalvasiyası nəticəsində "Azərbaycan Hava Yolları" (AZAL) QSC-nin həyata keçirdiyi aviareyslərə biletlərin qiyməti manat ekvivalentində adekvat səviyyədə bahalaşıb.\nAZAL-dan “Report”a bildirilib ki, avro ekvivalentində aviabiletlərin qiyməti dəyişməz qalıb: “Lakin Azərbaycan ərazisində bütün hesablaşmalar milli valyuta ilə həyata keçirilməli olduğundan, biletlərin qiyməti IATA-nın şərtlərinə əsasən, Azərbaycan Mərkəzi Bankının avronun rəsmi məzənnəsinə uyğun ödəniləcək. Ölkə daxilində aviadaşımaların tarifləri Tarif Şurası tərəfindən müəyyənləşdirilir və hazırda əvvəlki qiymətlər dəyişməz qalıb”.\nQeyd edək ki, 2006-ci ildən başlayaraq Beynəlxalq Hava Nəqliyyatı Assosiasiyasının (IATA) reqlamentinə əsasən, Azərbaycandan beynəlxalq uçuşları yerinə yetirən aviadaşıyıcıların qiymət siyasəti, bütün qarşılıqlı hesablaşmalar vahid Avropa valyutası - avro ilə həyata keçirilir. Avro ilə hesablaşmalar üzrə bu tələb postsovet məkanının digər ölkələri - Rusiya, Gürcüstan, Belarus və digər ölkələrə də aiddir.\nXatırladaq ki, bü gün Azərbaycan manatı son 10 ay ərzində ikinci dəfə devalvasiya olunub. Bununla da milli valyutanın hesabat dövründə ümumi devalvasiyası 98% təşkil edib. Nəticədə bu gün Mərkəzi Bank 1 dolların məzənnəsini 1,55 manat (+47,63%), avronun məzənnəsini isə 1,6850 manat (+47,88%) səviyyəsində müəyyənləşdirib.


haber.sol.org.tr sözaltı sözlük\n11.10.2013 03:03, 33-cü dərəcədən mason\n2. muhahaha http://haber.sol.org.tr/dunyadan/polonyada-fasist-gosteriler-catismaya-donustu-haberi-82489 faşistlər məsum ruslara etiraz edib, kıyamam\n13.11.2013 09:57, 33-cü dərəcədən mason\n3. hələ də leninə ağlayırlar http://haber.sol.org.tr/dunyadan/devrimciler-lenin-heykelini-bu-sefer-yiktilar-haberi-83857\n09.12.2013 14:53, 33-cü dərəcədən mason\n4. ahahah nə çəkir ala bunlar\n18.12.2013 10:07, 33-cü dərəcədən mason\nyenə yardılar bugün. adamlar hələ də anlamırlar ki bunları alan yoxdu *\n22.12.2013 22:54, 33-cü dərəcədən mason\n6. haber sol bu dəqiqə türkiyə mətbuatının ən düzgün xəbər orqanıdır. analizləri obyektivlikdən çıxa bilir, bunun səbəbi marxsist və leninist bir partiyanın qazeti olmalarıdır. amma bu o demək deyil ki haqqında önyarqıdan ibarət entrylər girilməlidir.\nmən bu adamların mübarizəsini ayda bir çıxartdıqları haber soldan, daha sonraları komünist yayınlarından bilirəm. yay qış ideologiyalarının inkişafı üçün taksimdə 5 tldən satmağa çalışırdılar. universted standları vaxt az təpiklənmiyiblər. halka yalan söylemek suçtur devizi, 2013-ün dünyasında, türkiyəsində başlı başına mübarizədir. enzam olunmuş müxbirlərindən tutmuş, kemal okuyana qədər mübarizələrini iqtidarla aparırlar. solçu olarsan, ya da olmazsan, ikisi də mənasızdır. məsələ o deyil. bugün onlarla insan qaz yeyib xəstəxanalıq olanda, ana medya "demokratik talepler için canımız feda" mesajını verirdi. bunu yeddi qazet davam etdirdi. amma haber sol ilk səhifəsinə abdullahın katili akp-nin polisini yazmağı bacarırdı. obyektiv xəbərdir, çünkü yaşanan hadisədir. bunun qabağında susmaq artıq marjinallıq yox, biraz götlük sayılır. başqa sərhədsiz sahələr var marjinallıq üçün.\n1 aydan, hər gün nəşr edilməyə qədər gətirilən və mümkün qədər haqqı tələb edən qazet və xəbər portalına hörmət edirəm.\n23.12.2013 07:02, van den budenmayer\n7. ərdoğana qatılmadığımdan və ya əl-qaidə tipi radikal islamçı qruplaşmaların mövcudluğu reallığından deyil də suriya məsələsinə insan haqları nəzəri cəhətdən baxsaq konkret gicləyiblər yenə.\nsuriyada o vaxt xalq narazı olduğu üçün mitinqə çıxmışdı və baas rejimi onları bastırdı sonra təbi radikallar yüksəldi hər şey mənfiyə doğru getdi ancaq orda xalqı əsadın qırdığı reallığı var öz müxaliflərini məhv edir baas. amma bu solçu saytlar elə bizimkilə də elə təqdim edirlər ki elə bil xalqı başqa öldürən bir qüvvə var idi 2011-dən və ondan da əvvəl əsad da xalqı qoruyan qəhrəmanmış. adamın ağzı məəttəl qalır bunların üzsüzlüyünə. hadi türkiyə solçuları alevidi bunları başa düşdük bizimkilərə nə gəlib, sən öl harda demokratiya protesti var qarşıdırlar nidaçılarla məzələnirlər milliyətçilərə faşist çuşka deyib sindirirlər əsada qarşı demokratik fikir bildirənləri cia-in sorosun adamı deyib anti-propaqanda aparırlar. deyən lazımdı ki belə despotizm, stabillik , qapalılıq xoşlayırsız s...in gedin şimali koreyaya bizim də canımız qurtulsun sizində.\n29.12.2013 21:09, 33-cü dərəcədən mason


Rieltorlar devet olunurlar Bakida\nRieltorlar devet olunurlar\nElan nömrəsi: 445128\nFortuna-N Dawinmaz Emlak Agentliyine satiw ve kiraye iwini mukemmel bilen, weher ve weherden kenar erazileri yaxsi taniyan, muwterilerle unsiyyeti bacaran, aktiv ve komputerde islemeyi bacaran wexsler devet olunurlar. Ciddi wexsler muraciet ede bilerler.\nev alqi satqisi ev elanlari kondisioner qurasdirilmasi hazirliq kurslari h2h elanlar sumqayıt heyet evi dj aparat təcili satılan evlər lalafon.az telefonlar kombi ustasi kondisioner ustasi kurslar sprinter sifarisi sifaris sprinter sprinter gence moskva sernisin xaladenik arenda dukan tezbazar.az


Sumqayıtda reyd keçirildi – 5 sürücü haqqında protokol tərtib edildi\n11 Aprel 2019 - 20:26\nSumqayıt şəhəri ərazisində “Təmiz Hava” aylığı çərçivəsində maarifləndirci-profilaktik tədbir keçirilib.\nStrateq.az DİN-ə istinadən xəbər verir ki, Sumqayıt Şəhər Polis İdarəsinin Dövlət Yol Polisi Şöbəsi əməkdaşlarının keçirdikləri tədbir zamanı normativlərə uyğun gəlməyən nəqliyyat vasitələrinin sahibləri müvafiq qaydada cərimələniblər.\nTəhlükəsizlik tədbirləri zamanı avtomobillərin mühərriklərinin ixrac etdiyi dəm qazı xüsusi qurğu ilə yoxlandıqdan sonra, sahibləri haqda müvafiq qaydada qərar qəbul edilib. “Təmiz Hava”aylığı çərçivəsində kemirilən tədbir zamanı şəhər ərazisində 50 avtomobil saxlanılıb, normadan artıq dəm qazı olan 5 avtomobilin sürücüsü barəsində İnzibati Xətalar Məcəlləsinə uyğun olaraq protokollar tərtib edilib.\nBundan başqa digər qayda pozan sürücülər barəsində müvafiq qaydada cərimələr tətbiq edilib.


“2019-CU İLİN MİLLİ KİNO TARİXİNƏ DAMĞA VURACAQ BİR FİLMLƏ GƏLİRİK” – FƏRRUX CƏFƏROV (FARRUKH_JK) YENİ FİLM “TUĞ” HAQQINDA DANIŞDI... » davam.az - BÜTÖV AZƏRBAYCAN ADINA!\n“2019-CU İLİN MİLLİ KİNO TARİXİNƏ DAMĞA VURACAQ BİR FİLMLƏ GƏLİRİK” – FƏRRUX CƏFƏROV (FARRUKH_JK) YENİ FİLM “TUĞ” HAQQINDA DANIŞDI...\n21.02.2019 [09:08] - Gündəm, Müsahibə, DAVAMın yazıları\nÖtən günlərdə internetdə və bütün sosial şəbəkələrdə tanıtımı yayımlanan və xeyli izləyicinin böyük marağına səbəb olan yeni milli film “TUĞ”-un baş qəhrəmanı OĞUZ SAVALANSOY obrazına nəfəs verən gənc istedadlı aktyor FƏRRRUX CƏFƏROV (FARRUKH_JK) ilə həmsöhbət olduq. Müsahibimiz film və öz yaradıcılığı haqqında danışdı. İndi sizlərə o səmimi söhbəti təqdim edirik:\nBU FİLM DİGƏRLƏRİNDƏN NƏ İLƏ FƏRQLƏNƏCƏK?\nAzərbaycan milli kino tarixində milli-vətənpərvər mövzuda çox film var. Amma təəssüflər olsun ki, hələ bu vaxta qədər Turançılıq və Bütöv Azərbaycançılıq mövzularını qapsayan irili-xırdalı film layihəsi ərsəyə gəlməmişdir. Təbii ki, gənc istedadlı rejissorumuz Elşən İsmayılın eyni mövzuda çəkdiyi filmləri (“BOZQURDUN İNTİQAMI”, “DİRİLİŞ ERGENEKON”, “VƏTƏN BAYRAQDIR, BAYRAQ NAMUSDUR!”, “TARİX DƏRSİ”, “MÜBARİZLƏR”) saymazsaq. Amma o filmlər də maddi və texniki çatışmamazlıq cəhətdən (təəssüf olsun ki günümüzün reallığıdır) müəyyən qədər zəif alınıb. Biz bu məhz filmdə bu və ya digər mövzuları az da olsa həll etməyə, bir çox texniki problemləri aradan qaldırmağa çalışmışıq. Və ümid edirik ki, izləyicilərimizi məmnun edə biləcəyik.\nOBRAZINIZ BARƏSİNDƏ NƏ DÜŞÜNÜRSÜNÜZ?\nOĞUZ SAVALANSOY hər halıyla vətəninə, millətinə, ideyasına bağlı gənc bir kəşfiyyatçıdır. Onun məqsədi atasının keçmiş düşmənlərini, ona zülm verib onu qətlə yetirən beynəlxalq səviyyədə cinayətkar sayılan adamları cəzalandırmaq və ölkəsinə, xalqına daha gözəl, daha təmiz bir gələcək yarada bilməkdir. Hesab edirəm, cəmiyyətimizdə OĞUZ kimi igid, cəsur adamlar kifayət qədər var və biz tezliklə onların sayəsində işğal olunmuş torpaqlarımıza qovuşa biləcəyik.\n“TUĞ” FİLMİNİN ADININ MƏNASI BƏLLİ OLSA DA, SUJETİ, HEKAYƏSİ HƏLƏ DƏ SİRR OLARAQ QALIR, SİZ BU BARƏDƏ NƏ DEYƏ BİLƏRSİNİZ?\n(gülümsəyərək) Düşünürəm ki, izləyicilərimiz üçün daha maraqlı olmasına və filmin yayım strategiyasına görə bu barədə çox danışmayım və sirr öz mahiyyətini itirməsin.\nSİZCƏ, BELƏ FİLMLƏR ÇOX OLARSA, BİZ BİR MİLLƏT OLARAQ NƏYƏ NAİL OLA BİLƏRİK?\nHesab edirəm çox şeyə. Çünki hazırkı “internet dövrü”-ndə hər hansı bir filmin və ya video layihənin xalqa, dünya ictimaiyyətinə təsir imkanları çox güclüdür. Və Quzeyimiz (Dərbənd), Güneyimiz, Batımız (Qarabağ, Qərbi Azərbaycan) işğal altındaykən milləti, xüsusən gələcəyimiz olan gəncliyi milli yöndə istiqamətləndirəcək, hərəkətə keçirəcək işlər görülməlidir. Bu milli, vacib işə sadə vətəndaşımızdan ta yüksək rütbəli məmurumuza qədər könüllü olaraq dəstək verməlidir. Bu gün vətən mövzulu filmlərin hər hansı bir şəkildə yayımı yaxın gələcəkdə dövlətimizin və millətimizin milli uğur qazanmasına yardımçı ola bilər.\nFİLMİN MƏNFİ OBRAZLARI HAQQINDA DÜŞÜNCƏLƏRİNİZ?\nFilmdə düşmən obrazları öz hiyləgərliyi, murdar xisləti və qorxaqlığıyla seçilir. Xüsusən biz bu filmdə düşmənin diliylə bəzi milli və qlobal həqiqətləri aydınlatmağa çalışmışıq. (göz vurur)\nFİLMİN YAYIM VAXTI BƏLLİDİRMİ?\nHələ ki yox! Amma çox qısa zamanda (yaxın günlərdə) dəqiq tarix açıqlanacaq. Və izləyicilərimizi intizarda qoymayacağıq.\nFİLMİN SSENARİ MÜƏLLİFİ VƏ REJİSSORU HAQQINDA DÜŞÜNCƏLƏRİNİZ?\nElşən İsmayıl yaxşı dost, vətənpərvər və humanist bir sənət adamıdır. Onunla işləmək və ya hər hansı bir fəaliyyətdə bulunmaq mənim üçün qürurvericidir. Hesab edirəm, birgə çalışmağımız yaradıcılığımıza müsbət təsir edəcək.\nGƏLƏCƏK YARADICILIQ PLANLARINIZ?\nBir çox janrda çəkilən filmlərdə özümü sınamaq istəyirəm, film yaradıcılığımı və aktyorluq fəaliyyətimi inkişaf etdirib zamanla peşəkarlığa qədəm qoymaq arzusundayam. Bir-birindən maraqlı layihələrdə iştirak etmək istərəm. Xüsusən vətən mövzusu hər zaman öncəliyim olacaqdır.\nFilmin Mətbuat Xidməti.\nBu xəbər oxucular tərəfindən 859 dəfə izlənilmişdir!


18.10.2020-ci il tarixində Cənubi Azərbaycanda etiraz aksiyaları keçiriləcək » Butov.az\nTarix : 17-10-2020, 14:56\nTarix üzrə fəlsəfə doktoru Səməd Bayramzadə 18.10.2020-ci il tarixində Cənubi Azərbaycan şəhərlərində və Tehranda keçiriləcək etiraz aksiyaları barədə məlumat yayıb. Tarixçi alimin bu önəmli çağırışını diqqətinizə çatdırırıq:\nDostlar, Guneyli soydaşlarımız Azərbaycan xalqının haqq mübarizəsinə dəstək vermək üçün "Nurdüz bağlansın" şüari ilə eyni gündə 5 şəhərdə aksiya planlaşdırır. Aksiyalar mehr ayının 27-də (oktyabr ayının 18-də) Təbriz saatı ilə 17:00-da Güney Azərbaycanın bütün şəhərlərində Qarabağ savaşına dəstək məqsədilə keçiriləcəkdir. Mitinqin əsas şüarı Ermənistanla İran arasında olan sərhəd keçid məntəqəsi olan "Nurdüz" gərək bağlana!"dır. Sizlərdən xahiş budur ki, maksimum paylaşasınız ki, güneyli qardaş və bacılarımızın "Nurdüz bağlansın" çağırışı ünvanına çatsın və nəticə versin.\nP.S. Nurdüz İran və Ermənistan arasında sərhəd keçid məntəqəsidir. İrandan Ermənistana göndərilən hərbi sursat həmin məntəqən keçirilir. Odur ki, Nurdüzün bağlanması günün tələbidir.\nP.P.S. Xahim edirəm ki, aşağıdakı bu linkdəki video-çağırışı da paylaşın ki, izlənilsin.\n#Urmiya: Atai və İmam küçələrinin kəsişməsi\n#Ərdəbil: Şəriəti qovşağı\n#Zəncan: Səbzə Maydanı\n#Tehran: İmam Hüseyn Meydanı\n#Kərəc: Əzimiyə Meydanı\n#Qum: Nəvvab Meydanı\n#Qəzvin: Azadi Meydanı\n#Həməda: İmam Xomeyni Meydanı\n#Astara: Namaz Meydanı\n#Xalxal: Müəllim Meydanı\n#Marağa:Banki Milli (Xan Hamami) qarşısında\n#Miyana: Müəllimlər Meydanı\n#Mərənd: İmam Xomeyni Meydanı\n#Bostanabad: Mərkəzi Meydanı\n#Xoy: Mərkəzi Meydanı\n#Qoşaçay: Banki Millinin qarşısında\n#Xiyav: Imam Hüseyn Meydanı\n#Sərab: İnqilabı Meydanı\n#Maku: İmam Hüseyin Meydanı\n#Rəşt: Bələdiyyə Meydanı\n#Həştrud: Mərkəzi Meydanı\n#Muğan (Parsabad): Canbazan Meydanı\n#Şəbüstər: Namaz Meydanı\n#Bonab İmam Hüseyin Meydanı\n#Aslandüz: Namaz Meydanı\n#Xudafərin: Mərkəzi Meydanı\n#Əhər: Mərkəzi Meydan\n#Mahnişan: Mütəhərri Meydanı\n#SayınQala: Mərkəzi Qovşaqda keçiriləcək.\nDigər şəhərlər, mahal və kəndlər bazar günü saat 17.00-də əsas meydanlarda etiraz edəcəklər.\nBölmə: Güneyin sesi / Karusel / Manşet / Slayd / Xəbər lenti\nTehranda mitinqdə “Ermənistana ölüm!” şüarı\nCulfa sərhəd-keçid məntəqəsinin sabah səhər açılacağı gözlənilr


"Meyiti büküb otaqda gizlətmişdim, üstündə qurdlar gəzirdi..." » AZ.BAKU.WS - Ən maraqlı və Aktual xəbərlər\nBAKU.WS » Hadisə » "Meyiti büküb otaqda gizlətmişdim, üstündə qurdlar gəzirdi..."\n07-10-2017 | 17:06\nValideynləri çoxdan vəfat etmişdi, atadan qalan təmirsiz, uçuq-sökük mənzildə tək-tənha yaşayırdı. Qəsəbə sakinlərinin “Saşa” kimi çağırdıqları təbiətcə sakit, üzüyola Sergey Vorobyovun “əlləri qızıldır” deyənlər çox olsa da, içkiyə qurşandığından səfil həyat tərzi sürürdü.\nBu ilin iyun ayında Saşanın mənzilindən gələn kəskin qoxu barədə polisə məlumat verilir. Polis əməkdaşları içəri girəndə gördükləri mənzərədən dəhşətə gəlirlər. Xalçaya bükülmüş meyiti qurd basmış, üfunət iyi ətrafa yayılmışdı…\nBakı Ağır Cinayətlər Məhkəməsində qəsdən adam öldürməkdə ittiham olunan 43 yaşlı Sergey Vorobyovun cinayət işi üzrə məhkəmə prosesi başlayıb. Virtualaz.org saytının xəbərinə görə, prosesə hakim Fikrət Qəribov sədrlik edib.\nİttihama görə, Sergey Vorobyov bu ilin may ayının əvvəlində şəhərin mərkəzindəki barlardan birində tanış olduğu İlahə Şahbazovanı (qətlə yetirilən qadının kimliyi uzun müddət müəyyən edilməyib. İlkin məlumatda onun adının Arzu olduğu bildirilib - red.) özü ilə yaşadığı mənzilə gətirib və həmin gündən bir yerdə yaşamağa başlayıblar.\nHadisə baş verən gün İ.Şahbazova ilə birlikdə spirtli içki qəbul ediblər. İlahənin onun çox içməsinə irad tutması aralarında narazılıq yaradıb. Mübahisə zamanı İ.Şahbazova bıçaqla Sergeyə xəsarət yetirib. İlahəni cəzalandırmaq üçün onun əlindən bıçağı alaraq, qadının ürək nahiyəsindən zərbə endirib. Aldığı xəsarətdən İ.Şahbazova hadisə yerində dünyasını dəyişib.\n“Onu öldürmək istəməmişəm”\nTəqsirləndirilən şəxs qismində dindirilən Sergey Vorobyov ona elan olunmuş ittihamla özünü təqsirli bilməyib, İlahəni öldürmək niyyəti olmadığını deyib: ”Məni iki dəfə bıçaqla vurduqda əlini burdum, bıçaq təsadüfən ona dəydi. Hadisə zamanı ikimiz də sərxoş idik. Yuliya ilə Viktor bizə gələndə spirtlə suyu qarışdırıb içmişdik”.\nS.Vorobyov ifadəsində İlahə ilə paytaxtın Nizami küçəsindəki “Arlekino” barında tanış olduğunu, qadının özünü ona “Arzu” kimi təqdim etdiyini deyib: “Mənə adının Arzu olduğunu demişdi. Həmin vaxtdan evimə gəldi, bir yerdə yaşamağa başladıq. İlahə Nizimi küçəsindəki restoranlardan birində ofisiant işləyirdi. Özünün dediyinə görə, Türkmənistanda anadan olub, 13-14 yaşlarında Azərbaycana gəlib, atası ikinci dəfə ailə qurub, dogma bacı-qardaşları olmayıb. Mənə danışmışdı ki, bir oğlana qoşulub qaçıb, uşağının hazırda 15 yaşı var, əri isə iki il əvvəl rəhmətə gedib”.\n“O mənim uşaqlıq dostumdur, hətta o vaxt bir-birimizi sevmişdik də”\nYeni “cütlüyün” xoş günlərinin ömrü uzun sürməyib. İ.Şahbazova ağlına da gətirməyib ki, bir ay öncə qədəm basdığı evdəcə öldürüləcək, qanına qəltan ediləcək. Günün çox hissəsini onsuz da sərxoş olan Sergeyin hadisə baş verən gün badə dostları təşrif buyurub. Uşaqlıq dostu Yuliya ilə tanışı Viktorun gəlişinə ev sahibi sevinsə də, qonaqlarla bu tanışlıq mənzilin yeni sakininin ürəyincə olmayıb. Yuliyanın verdiyi 20 manat pulla marketdən araq və digər ərzaq məhsulları alıb. Birlikdə yeyib-içməyə başlayıblar.\nSüfrə arxasında İlahə Yuliyayla səmimi görüşdüyünə görə Sergeyə iradını bildirib. Sergey isə cavabında “bəsdir, İlahə, o mənim uşaqlıq dostumdur, hətta o vaxt bir-birimizi sevmişik də, indi bu söhbətləri eləmək lazım deyil” deməklə kifayətlənib.\n“Huşsuz halda yerdə uzandığını gördüm”\nGecə saatlarında qonaqları yola salan ev sahibi yenidən mətbəxə keçərək içməyə davam edib. İlahənin çox içməyi ona irad tutması isə qətllə sonuclanıb:\n“Bıçaqla boğazımdan vurmaq istəyəndə başımı geri çəkdim, çənəmi cızdı, sonra sinəmə zərbə vurdu. Özümü müdafiə etmək üçün əlini burdum, tiyəsini İlahəyə tərəf istiqamətləndirdim, bıçaq sinəsinə batdı. Müvazinətimi itirib yerə yıxıldım. Səhər saatlarında yuxudan oyananda gördüm hələ də döşəmənin üstündəyəm. Köynəyim qan içindəydi. Paltarımı dəyişmək üçün yataq otağına keçəndə İlahənin huşsuz halda yerdə uzandığını gördüm”.\n“Meyiti xalçaya büküb otaqda gizlətdim”\nS.Vorobyovun ifadəsinə görə, İlahənin sinəsində xəsarət olduğunu, nəfəs almadığını görüncə öldüyünü başa düşüb. Tez-tələsik şkafdakı paltarları meyitin üstünə atıb, ətrafı səliqəyə salıb, bıçağı yuyub-təmizləyib. Meyiti xalçaya, köhnə adyallara büküb giriş qapısının yanındakı otaqda gizlədib:\n“Əvvəl fikirləşdim ki, harasa aparıb ataram. Amma meyiti tək evdən çıxara bilməyəcəyimi başa düşdüm. Bu barədə tanışım Romana dedim. Meyiti evdən çıxarmaqda mənə köməklik etməsini istədim, razılaşmadı, etiraz etdi”.\n“Onun nə işlə məşğul olduğunu bilmirdik”\nZərərçəkmiş şəxs qismində dindirilən Telman Bağırov ifadəsində İlahənin 17 yaşı olmamış qoşulub qaçdığını, sonradan ərindən ayrıldığını, bir övladı olduğunu bildirib:\n“Əxlaqsız hərəkətlərlə məşğul olduğuna görə əri ondan ayrılmışdı. Qardaşları onu evə gəlməyə qoymurdu. Oğlu da əmisinin yanında yaşayır. Nə işə məşğul olduğunu, harada yaşadığnı bilmirdik, onunla heç kim maraqlanmırdı. Sergeyi tanımıram, ona qarşı mülki iddiam yoxdur”.\n“Dedi ki, kömək elə aparaq ataq, meyit çürüyür, üstündə qurdlar gəzir”\nSergeylə eyni qəsəbədə yaşayan uşaqlıq dostu, səfil həyatı sürən, hərdənbir onun evində gecələyən Roman Lazarev ifadəsində İlahəni bir neçə dəfə Sergeygildə gördüyünü deyib:\n“Sergey heç vaxt ailəli olmayıb. Əvvəllər Sabina adlı bir qadınla yaşayırdı. Sonradan həmin qadının çox içki içdiyinə görə öldüyünü eşitdim. Axır vaxtlar Sergey spirt alır, suya qatıb içirdi. Qəsəbədə santexnik işləyirəm. Qazandığım puldan Sergeyə də gündə 2-3 manat verirdim. Mayın əvvəlində Sergeygilə gələndə hər zaman səliqəsiz olan evi səliqəli vəziyyətdə gördüm. İlahə hər yeri səliqəyə salmışdı, yaxşı qız idi, ingilis və rus dillərini bilirdi”.\nGecələməyə yeri olmayan Roman qətl hadisəsindən bir neçə gün sonra yenə də uşaqlıq dostunun evinə üz tutub. Mənzilə daxil olarkən kəskin qoxu gəldiyini hiss edib:\n“Sergey mənə evdə meyit olduğunu, beş-altı gün əvvəl İlahə ilə mübahisə etdiklərini, yerə yıxılıb boynunun sındığını dedi. Deyirdi ki, meyit çürüyürdü, üstündə qurdlar gördüm, iy gəlməyə başladı, aparıb qatar yolu keçən körpüdən atmaq istəyirdim. Məndən meyiti atmağa köməklik etməyimi istədi. Ona polisə təslim olmağı başa saldım. Belə bir niyyətinin olmadığını görüncə isə sahə müvəkkilinin yanına gedib məlumat verdim”.//virtualaz.org/\nAzərbaycanlı müğənninin atası anasını öldürdüyü üçün ömürlük həbs olundu Bakı sakini barda tanış olub birgə yaşadığı qadını qətlə yetirdi Müğənninin atası arvadını və qohumunu öldürdü – FOTO Sevgilisi tərəfindən qətlə yetirilən qadınla bağlı – YENİ FAKTLAR Bakıda sevgilisi tərəfindən öldürülən qızın ailəsi axtarılır - Dəhşətli təfərrüat Könül Zalovanın qətli ilə bağlı keçirilən məhkəmə prosesində gözlənilməz qərar qəbul edildi Prokuror "Qızıl Məryəm"in qatillərinə 49 il cəza istədi Aytacı öldürən oğlan Apellyasiya Məhkəməsinə müraciət edib\n1 466 Əsas Xəbər / Maşın Şou\n3 984 Sosial\n5 389 Əsas Xəbər / Sosial\n3 709 Hadisə


Lük Holts: "Azərbaycan və Lüksemburq yığmaları bu qrupun favoriti deyillər" Xalq.biz\nLük Holts: “Azərbaycan və Lüksemburq yığmaları bu qrupun favoriti deyillər”\nTagged: Azərbaycan, deyillər, favoriti, Holts, Lük, Lüksemburq, qrupun, və, yığmaları\n“Qrupda 6 xalımızın olması bizim üçün uğurdur. Düşünürəm ki, Azərbaycan və Lüksemburq bu qrupun favoriti deyil. Seçmə mərhələdən öncə 4-cü yer uğrunda mübarizə aparacağımızı düşünürdük. Hazırda 3-cüyük və bu pilləni qorumaq istrəyirik”.\n“Report”un məlumatına görə, bunu Lüksemburq yığmasının baş məşqçisi Lük Holts Bakıda Azərbaycan millisinə qarşı keçirəcəkləri 2022-ci il dünya çempionatının seçmə oyunundan öncə mətbuat konfransında deyib.\n52 yaşlı mütəxəssis bildirib ki, sabahkı oyundan UEFA Millətlər Liqasına hazırlıq kimi istifadə edəcəklər: “Bu baxımdan, start heyətimizdə dəyişikliklər olacaq”.\nHolts Azərbaycan yığması ilə UEFA Millətlər Liqasındakı oyunlarını müqayisə etməyin çətin olduğunu söyləyib: “Həmin görüşlərdən xeyli vaxt keçib. Daha çox sabahkı oyuna köklənirəm. 2 ay öncə Azərbaycan millisinə qalib gəlmişdik. Komandada stres və motivasiya baxımından problem yoxdur”.\nOnun sözlərinə görə, Azərbaycan millisinin heyətində kifayət qədər güclü futbolçular var: “İnanıram ki, həmin oyunçuların qapımıza yol tapmalarının qarşısını ala biləcəyik”.\nPrevious Post: Azərbaycan və Hindistan peyvənd sertifikatlarının qarşılıqlı tanınması haqqında razılığa gəlib\nNext Post: Azərbaycan Müdafiə Nazirliyi Ermənistanın hərbi-siyasi rəhbərliyinə xəbərdarlıq edib


Politoloq: “Münhendə baş verənlər problemin həlli ilə bağlı ciddi diplomatik addımdır”\naccess_time19/02/2020 13:19 folder_openAktual\nAzərbaycanın Dağlıq Qarabağ münaqişəsi ilə bağlı mövqeyini Avropa ölkələrinin yüklsək səviyyəli rəsmiləri də qəbul edir\n"Hazırda ölkəmiz dünyada həm enerji resursları, həm geosiyasi baxımından mühüm rola malikdir. Prezident İlham Əliyevin Almaniyaya səfəri zamanı da həyata keçirdiyi görüşlər bu istiqamətdə Azərbaycan üçün əhəmiyyətlidir”. Bu fikirləri Sherg.az-a açıqlamasında Qərbi Kaspi Universitetinin professoru, politoloq Fikrət Sadıqov deyib.\nO, bildirib ki, ölkə başçısının həyata keçirdiyi siyasətin əsası ölkə reallıqlarını, həqiqətlərini dünya ictimaiyyətinə çatdırmaqla bağlıdır:\n“Azərbaycanın bu istiqamətdə iqtisadi əlaqələrini genişləndirməsi, siyasi münasibətlərini sıxlaşdırması nəticəsində dünyada artan rolu Qərb ölkələrinin də diqqətindən yayınmır”.\nÖlkə başçısının Münhen Təhlükəsizlik Konfransında iştirakı və orada Dağlıq Qarabağ münaqişəsi ilə bağlı müzakirələrdə çıxışına toxunan F.Sadıqov söyləyib ki, Münhendə baş verənlər problemin həlli ilə bağlı ciddi diplomatik addımdır:\n“Prezident İlham Əliyev fevralın 15-də Münhen Təhlükəsizlik Konfransı çərçivəsində Dağlıq Qarabağlı bağlı aparılan müzakirələrdə etdiyi çıxışı ilə zərbəni təkcə Paşinyana deyil, Ermənistana qarşı yönəltdi. Artıq Ermənistanın bir sıra siyasətçiləri, ekspertləri, mədəniyyət xadimləri Paşinyana qarşı çıxış edirlər. Bu da Ermənistan baş nazirinin reytinqinin daha da aşağı düşdüyünü göstərir. Ermənistan cəmiyyəti artıq anlayır ki, onlara rəhbərlik edən şəxs zəif və siyasətdən uzaq bir şəxsdir”.\nPolitoloq qeyd edib ki, Ermənistan baş nazirinin debatdakı bir sıra bəyənatları ölkəsi üçün çox böyük zərbə idi:\n“Onun xüsusilə də Azərbaycan topaqlarında erməni qoşunlarının olmaması ilə bağlı fikirlərinə Azərbaycan Prezidenti tərəfindən Paşinyanın oğlunun həmin torpaqlarda xidmət etməsi faktını ortaya qoyması Ermənistanda xoş qarşılana bilməzdi. Bütün bunlar əlbəttə ki, Azərbaycan diplomatiyasının xeyrinədir”.\nEkspert vurğulayıb ki, Azərbaycanın Dağlıq Qarabağ münaqişəsi ilə bağlı mövqeyini Avropa ölkələrinin yüklsək səviyyəli rəsmiləri də qəbul edir:\n“Belə olan halda, hesab edirəm ki, Münhen debatından sonra Azərbaycan münasibət daha da müsbət olacaq”.


EastNews - Şərq Xəbər - Pentaqondan İncirlik bazası açıqlaması\nPentaqondan İncirlik bazası açıqlaması\nEastnews.org-un verdiyi xəbərə görə, İŞİD əleyhinə koalisiyanın səlahiyyətlisi polkovnik Con Dorrian İncirlik bazasından aparılan əməliyyatlar sayəsində dünyanın daha etibarlı bir yer halına gəldiyini açıqlayıb.\nABŞ Müdafiə Nazirliyi Pentaqondakı mətbuat konfransında danışan Con Dorrian İncirlik bazasının koalisiyaya verdiyi imkanlar baxımından qiymətsiz olduğunu bildirib.\nDorrian İncirlik bazasının müttəfiq qüvvələrə dəstək olaraq kəşfiyyat və hava hücumlarının həyata keçirilməsində istifadə edildiyini vurğulayıb.\nTürkiyənin Suriyanın şimalında etdiklərinin çox dəyərli olduğunu da qeyd edən ABŞ-lı səlahiyyətli Con Dorrian koalisiyanın əl-Babda Türkiyəyə dəstək verməsi üçün diplomatik danışıqların davam etdiyini də sözlərinə əlavə edib.\nMənbə: Sputnik Oxunub: 406 dəfə; Tarix: 2017-01-05 11:47:20


«Büdcə siçovulları» aradan çıxırlar – HEFTEAZ.TV\n28 Mart| 21:23\nYÜZLƏRLƏ ŞİRKƏT NİYƏ LƏĞV OLUNUR?\nVergilər Nazirliyinin mətbu orqanı «Vergilər» qəzetinin fevral və mart buraxılışlarında yüzlərlə şirkətin ləğv edilməsi haqda elan dərc edilib. Dövlət satınalmalarında fəal iştirak etmiş həmin şirkətlərin sanki bir mərkəzdən idarə olunurmuş kimi bir barmağın işarəsilə ləğvinə qərar verilməsi çoxlu suallar doğurur.\nTuran-ın əvvəlki araşdırmaları da göstərir ki, Azərbaycanda bu tipli şirkətlər böyük neft pulları dövlət büdcəsinə axmağa başladığı zaman yaranıblar, özü də «yağışdan sonra göbələk kimi» artıblar. Həmin şirkətlər əsasən xüsusi ixtisas tələb etməyən mal, iş və xidmətlərin təchizatı üçün istifadə olunur. Sifarişçi qismində isə demək olar ki, bütün dövlət qurumları, təhsil şöbələrindən tutmuş Baş Prokurorluğadək əksər büdcə təşkilatları çıxış edir. Təəccüblüdür ki, eyni bir şirkət həm təsərrüfat mallarının və avadanlığın təchizatçısı, həm də avtomobil yolunun təmirçisi kimi xidmətlər göstərir. Və heç kəs təminat verə bilməz ki, bu satınalma müqavilələri büdcə vəsaitlərinin ciblərə axıdılması üçün gözdən pərdə asmaq funksiyası daşımır.\nDövlət büdcəsinin istifadəsinə nəzarət edən Hesablama Palatası və Maliyyə Nazirliyi, eləcə də dövlət satınalmalarının həyata keçirilməsinə nəzarət edən Satınalmalar üzrə Dövlət Agentliyi indiyədək bir dəfə də olsun bu «təsadüfləri» sezə bilməyib. Söhbət on, bəlkə də yüz milyonlarla manat dövlət vəsaitlərinin yuxarı səviyyələrdə himayə olunan mütəşəkkil dəstələr tərəfindən talan edilməsindən gedir.\nBİR ADAM 106 ŞİRKƏT YARADIR\nBu ilin fevralında Vergilər Nazirliyi yanında Vergi Cinayətlərinin İbtidai Araşdırılması Departamenti bir neçə nəfərdən ibarət mütəşəkkil cinayətkar dəstənin 2011-2013-cü illərdə 1 milyon 702 min 467 manat məbləğində vergiləri dövlət büdcəsinə ödəməkdən yayınmasına dair məlumat yaymışdı.\nHəmin məlumatda İlkin Abbasovun qısa müddətdə 106 şirkət təsis etdiyi bildirilir. Nazirliyin cinayətin izinə neçə düşdüyü açıqlanmır. Amma deyilir ki, cinayətkar dəstənin üzvlərinə qarşı ümumi məbləği 6.6 milyon manat olan mülki iddia ittiham aktı ilə təsdiqlənməsi üçün Respublika Baş Prokurorluğuna göndərilib. Nazirliyin məlumatında müqavilə öhdəliklərinin yerinə yetirilib-yetirilməməsi barədə bir kəlmə də deyilmir.\nBU ŞİRKƏTLƏR KİÇİK KƏNDLƏRDƏ QURULUR\nBu şirkətlər bir qayda olaraq regionlarda, kiçik kəndlərdə yaradılır. Hansısa bir şəxs hüquqi ünvanları müxtəlif olan yüzlərlə şirkətə direktor təyin olunur. Hüquqi şəxslərin dövlət reyestrinin təqdim etdiyi kasad məlumatların təhlili göstərir ki, bu ünvanlar bir-biri ilə hörümçək toru kimi bağlıdırlar. Bir ünvanda ayrı-ayrı şəxslərin direktoru olduqları müxtəlif şirkətlər qeydə alınır. Həmin şirkətlər bağlandıqdan sonra bu ünvanlar daha neçə-neçə şirkətlər üçün qeydiyyat yeri olur. Məsələn, Bakı şəhəri, Əlimərdan bəy Topçubaşov küçəsi, ev 64, mənzil 5/6 ünvanında indiyədək müxtəlif şəxslərin (Teymur Əliyev, Elxan Ağayev, Rəşadət Məmmədov, Ağarəhim Məmmədov) direktor olduqları bir neçə yüz şirkət qeydə alınıb və hələ də qeydə alınmaqdadır.\n200 ŞİRKƏTƏ BAŞÇILIQ EDƏN 30 YAŞLI AĞARƏHİM MƏMMƏDOV\nLəğv edilməsi haqda qərar verilən 200 şirkətə adı Sumqayıt şəhər Polis İdarəsi tərəfindən kriminal işlərdə hallandırılan 30 yaşlı Ağarəhim Məmmədovrəhbərlik edib. 2013-cü ilin avqustun 30-dan 2014-cü ilin aprelin 12-dək təsisçisi bizə məlum olmayan şəxs və ya şəxslər tərəfindən yaradılan bu şirkətlərin bir çoxu güman ki, tender və kotirovka sorğularında 3 iddiaçıdan ibarət süni yetərsay yaradılması üçün marionet rolunda çıxış ediblər. Ancaq aralarında «qalıblər» də az olmayıb. Satınalmalar üzrə Dövlət Agentliyinin məlumatlarına əsasən, bu şirkətlər 2013-2014-cü illərdə ölkənin bir çox şəhər və rayonlarında 124 satınalma müqaviləsi ilə 2 milyon manatdan yuxarı məbləğdə müxtəlif işlər görüblər. Maraqlıdır ki, həmin şirkətlərin bir çoxu təsis olunarkən direktorları başqa şəxslər (Rabil Sabir oğlu Əməşov və Elçin Murad oğlu Quliyev) olub. Sonradan vəzifələrini Ağarəhim Məmmədova təhvil veriblər.\nİCRA BAŞÇISININ QARDAŞI 9 MİLYON MANATLIQ 564 SATINALMANIN QALİBİ OLUB\nLəğv edilən şirkətlər arasında Əlirza Kərimovun təsisçisi olduğu kommersiya qurumları da var. Bu şəxsin kimliyi barədə dəqiq məlumat yoxdur. Əvəzində onu bilirik ki, vaxtilə «Caspian Fish Co-Azərbaijan» MMC-yə rəhbərlik edən, indi isə Salyan rayonunun icra başçısı Tahir Kərimovun qardaşıdır. Onun sahibi olduğu 74 şirkət 2010-2013-cü illərdə nə az, nə çox – 563 dövlət satınalma prosedurundan qalib çıxıb. Həmin satınalmalar üzrə müqavilələrin toplam məbləği təxminən 9 milyon manat edir.\nBu qədər tenderdə iştirak etmək və qalib gəlmək, satınalma müqavilələrini yerinə yetirmək, dövlət orqanları qarşısında mütəmadi hesabatlar vermək üçün nə qədər böyük inzibati potensiala sahib olmaq lazım gəldiyini demək artıqdır. Biz hələ ilkin maliyyə imkanları, texniki və kadr potensialını demirik.\n2012-Cİ İLDƏN SONRA YARANANLAR\nİşgüzar aləmdə tanınmayan Miskin İbrahim oğlu Hümbətov isə ləğv edilən daha 108 şirkətin direktorudur. Bu şirkətlərin 99%-i kommersiya qurumlarının təsisçiləri barədə məlumatların konfidensial elan edildiyi 2012-ci ildən sonra yaradılıb. Buna görə də, onun kimin maraqlarına xidmət etdiyi məlum deyil. Təkcə bir şirkətin («Olimp –SV» MMC) təsisçisinin Vüqar Qəzənfər oğlu Qəhrəmanov olduğu rəsmi sənədlərdə təsdiq olunur. Biznes bilikləri haqda məlumatımız olmasa da, rəhbərlik etdiyi şirkətlərin təxminən 2 milyon manatlıq 91 tenderdə qalib gəlməsi çox məqamlardan xəbər verir.\nTENDERLƏRİN QALİBLƏRİ YOXA ÇIXIR\nTenderlərin yekunları barədə açıqlanan məlumatların təhlili göstərir ki, bir qayda olaraq dövlət satınalmalarında adı heç nə ifadə etməyən şirkətlər qalib elan olunur. Bu şirkətlərin bir çoxu növbəti illərdə iz buraxmadan itir, onların yerini isə yeniləri tutur.\nAzərbaycanda tenderlərin formal xarakter daşıdığı barədə yerli KİV-lər illərdir yazırlar. O da iddia edilir ki, tender məbləğinin əhəmiyyətli hissəsi korrupsiyanın yeminə çevrilir. «Saxta şirkətlər» məhz bu münbit mühitdə əl-qol açırlar. / Turan İA /


Tacikistan moda həftəsində Azərbaycanlı dizaynerlərinin kolleksiyasi təqdim olunacaq - 7Times.Az – Son Xəbərlər, Dünya Xəbərləri və Multimedia\nTacikistan moda həftəsində Azərbaycanlı dizaynerlərinin kolleksiyasi təqdim olunacaq\n09 Mart 2021, 18:00\n“Yes Moda Evi”nin rəhbəri məşhur modelyer- dizayner Yeganə Sadıxova və yeni başlayan istedadlı gənc dizayner Kamilə Məmmədzadə Tacikistan moda həftəsində iştirak edəcəklər.\n7times.az operativ24.az saytına istinadən xəbər verir ki, onlar aprelin 2-3-4-də Tacikistanda keçiriləcək Moda həftəsində yeni kolleksiyalarından olan 30 geyim təqdim edəcəklər. Bunu Operativ24.AZ-a Y.Sadıxovanın özü deyib.\nTFW-nin prezidenti Toxir İbrahimov təşkil etdiyi “Fashion Week Tajikistan”da Özbəkistan, Qazaxıstan, Böyük Britaniya və başqa dövlətlərindən olan məşhur dizaynerlərinin kolleksiyaları da sərgilənəcək.\nXatırladaq ki, Y.Sadıxovanın kolleksiyaları daha əvvəl Türkiyə, Rusiya, Fransa, Səudiyyə Ərəbistanı və Cənubi Koreyada keçirilmiş Moda həftələrində və beynəlxalq tədbirlərdə uğurla təqdim edilib.\n08, May - 13:2753\n08, May - 12:4850


Aydın Talıbzadə: “Eqo olmasa bu müsahibəyə gəlməzdim”\n08:30 02 İyun 2015 364 dəfə oxunub\nKulis Şərif Ağayar və Aliyənin"Əbuhübb" adlı yeni romanı çapdan çıxanyazıçı-kulturoloqAydın Talıbzadəilə söhbətini təqdim edir.\n- Ənənəvi də olsa soruşaq: necə oldu ki, roman yazmağa ehtiyac duydunuz?\n- Dostlarım şahiddir ki, 18 yaşımdan – hələ tələbəlik illərindən roman yazmağa başlamışam. Yəni mənim içimdə bir roman vardı. “Sonra Kəpənək modeli 102” yazıldı.\n- Demək, romana yeni başlamamsınız...\n- Romana başlamışam bir az iddialı görünə bilər. Sadəcə yazmaqdan zövq alıram. Prosesin özü maraqlıdır mənə.\n- O nə idi ki, tənqidi yazılarda, esselərdə yaza bilmədiniz, romana ehtiyac duydunuz.\n- Bir alim, bir teatrşünas, bir tənqidçi kimi yazanda sən o mövzunun qulusan. Amma romanda özünü daha çox ifadə etmək imkanına malik olursan. Mən uzun müddət rus dilində hekayələr yazmışam. Onları yalnız rusdilli dostlarıma göstərirdim. Əslində, bu hekayələri ruscanı öyrənmək xatirinə yazırdım. Mənə dedilər ki, sən bu hekayələri yazmırsan, sən bu hekayələrlə nəfəs alırsan.\n- Elmdən nəsrə gəlmək təcrübəsi var dünyada. Məsələn, Umberto Ekon... Azərbaycanda Kamal Abdulla...\n- Bəlkə, Kamal Abdullanın romançılığı olmasaydı, mən də bu romanı yazmayacaqdım.\n- O, sizi həvəsləndirdi?\n- Yox, o sadəcə mənə inam verdi.\n- Ola bilər. Amma sizdə də o semiotik çalarlar var, roman haqqında danışanda buna toxunarıq. Qulağıma belə bir fikir çatdı ki, siz öz romanınız haqda yazı yazmaq istəyirsiniz. Ekoda bu təcrübə də var. Müəllif öz əsərini aşır.\n- Bilirsiniz, bu ideya mənə haradan gəlmişdi? Bir italiyan şair var, kitab çap etdirir, amma alınmır. Heç kim oxumur, əsərin üstündən sükutla keçirlər. Şair götürür özü haqqında maraqlı bir məqalə yazır. Məqalədən sonra kitab populyarlaşır və reytinq qazanır. Mən reytinq qazanmaq yox, romanı şərh etmək, roman haqqında danışmaq naminə belə düşündüm. Romanım getdikcə özümün xoşuma gəlir. Əvvəldə nə qədər ehtiyatlı idimsə, hətta arada oldu ki, öz-özümə dedim, gedim romanı mətbəədən götürüm, çapını saxlayım. Sonra Nərmin Kamalın sözü yadıma düşdü ki, Fransada hər 15 dəqiqədə bir roman çap olunur. Dedim, bizdə də biri artıq olsun... İndi, dediyim kimi, roman getdikcə daha çox xoşuma gəlir. Bu artıq mətnin özünün həyatıdır.\n- Deyirlər, müəllifi sonradan təsirləndirən əsər daha güclüdür. Əsəri bitirirsən, əslində hər şey bundan sonra başlayır...\n- Təzə bitirəndə şübhə edirsən ki, bu nə idi mən yazdım. Amma müəyyən vaxtdan sonra bu fikir yox olur.\n- Belə anladım ki, romanı özünüz məqalənizlə təqdim edəcəksiniz?\n- Hələ bilmirəm. Bilirsiniz, bəzən müəyyən adamlarla romandan danışanda hiss edirəm ki, doğrudan da bu məqaləni yazmağa ehtiyac var. Sonra həvəsdən düşürəm. İndi məni başqa məsələlər maraqlandırır, başqa məsələlərin içindəyəm. Bir də ora qayıtmaq istəmirəm.\n- Fikrinizdə başqa bir roman varmı?\n- Yox, başqa bir roman yoxdur. Bundan sonra nə gələcək, onu Allah bilir.\n- Siz deyirdiz şünasliq bir həyat tərzidir, düçüncə tərzidir. Romanı yazanda siz bu tərz mane oldumu?\n- Əsla yox. Roman altı aya yazılıb.\n- Kitabda bir nüans diqqətimi çəkdi: esse və şünas yazılarından gələn ifadələr, terminlər... Məsələn, “inikas” kimi sözlər. Bu bilərəkdəndirmi?\n- Terminologiyanı mən bilərəkdən saxlamışam.\n- Amma elə yerlər var ki, mətn tərtəmizdir, sırf bədii mətndir.\n- Ay sağ ol. Xüsusilə müasir dövrə aid əhvalatda mən o terminologiyanı saxladım. Çünki, biz elə bil terminologiyanı bədiiləşdirməkdən qorxuruq. Bizdə belə bir fikir var ki, Azərbaycan insanı bu cür terminlərlə düşünə bilməz. Dilimizin elmi bəsitliyini saxlayırıq. Guya bu bədiidir. Personaj elmi termin işlətməyə gərək duyursa biz ondan eymənirik. Amma mən görmüşəm ki, insanlar belə danışırlar və bu kifayət qədər gəlişmiş faktdır. Ona görə bunu saxladım. İkinci bir məsələ də var. Romanda Toltı bəylə bağlı hadisələr, orta əsrlərdə baş verən əhvalatlarda təhkiyənin özündə bir də görürsən ki, müasir bir söz işlənir. Bunu mənə bir neşə adm dedi. Amma mən bunu özüm elə saxlamışam ki, oxucu qəfil səksənsin. Başa düşsün ki, orta əsrlərdəki hadisələr şüşə bir qapaq altında baş verir - televiziyada baş verən romandır.\n- Deməli iki dil plastı var - qədim dövrdəki əhvalatı təsvir edən poetik dil, müasir dövrdən danışan esseistikaya yaxın dil.\n- Romanda bir məqam adamı düşündürür: Toltı bəy niyə qızını özü zorlayır? Əgər onu Cingöz xanın cənazəsilə birgə basdırılmaqdan qorumaq üçün edirsə belə, bunu nökərinə tapşıra bilərdi. Ola bilsin nəzəri baxımdan o, öz qızını zorlamalıdır ki, təsəvvüf yoluna çıxmaq üçün özündə mənlik deyə bir şey qalmasın...\n- Yox yox, qətiyyən elə deyil. Toltı bəy seytnot vəziyyətinin personajıdır. O, elə bir personajdır ki, onun başqa bir çarəsi yoxdur. O, qızını nökərinə tapşıra bilməzdi. O insanlar onun qızına layiq olmayan insanlardır. Toltı bəy kimisə gətirib qızı ilə bir yatağa salmağa özünə layiq bilmir. Buna vaxtı da yoxdur. Cingöz xan ölüb, onun dəfni olacaq. O isə həm qızını xilas etməli, həm də Təncigül xanımdan öc almalıdır. Bax bu iki hissin qaynağında gəlib alçaqlığın ən son nöqtəsinə düşür. Bundan sonra o, təmizlənməlidir.\n- Füzulinin beyti də var: Çün düşmədən əyağə, çıxmadı başə badə...\n- Bu, sadəcə mənim sevdiyim beytlərdən biridir. Burada məsə başqadır. Toltı bəy özünü təmizləyə bilmir. Ona görə təmizləyə bilmir ki, Pünhaniyyə onu bir kənara atır - şəhər onu qəbul etmir. Yəni o, gəlib o həddə çatmadı. Tuncalsa gəlib o nirvanaya çatdı.\n- Amma Füzulinin heykəli ilə arasında səkkiz fəvvarə var idi...\n- Füzuli məsələsində sizinlə qəti razı deyiləm. Çünki, bu romandan dışarıdadır. Hətta Füzulinin heykəli də orada Tuncalın bu heykələ, Füzulinin özünə ironiyasıdır.\n- Onda səkkiz rəqəmi təsadüfidir? Mənə görə sufiliyin səkkiz mərhələsinə işarədir.\n- Səkkiz sonsuzluqdur. Sufilikdə mərhələ yeddidir, on ikidir, on beşdir... Vadilər və dayanacaqlar.\n- Cingöz xanın adının Çingiz xana oxşaması necə, təsadüfidir?\n- Əslində romanın ideyası Çingiz xandan gəlir. Mən Rusiya telekanalında bir verilişə baxırdım. Orada göstərirdilər ki, Tunqus vilayətində bir əyanın qəbrində qırx bakirə qızın basdırıldığını aşkarlayıblar. Bu ideya məni çox təsirləndirdi. Mən bu ideyadan sonra ilk epizodu yazdım, amma elə ordaca qaldı, davam etmədim.\n- Romanda mətn içində mətn var: Toltı bəyin hikmətli fikirləri. Axı müəyyən bir mərhələyə çatmayan adam bu fikirləri deyə bilməz.\n- Məsələ burasındadır ki, Toltı bəyin böyük bir iş təcrübəsi, həyat təcrübəsi var. İnsanların müxtəlif üzünü görüb. Toltı bəy elə bir vəziyyətə gəlib çatır ki, onun özünə və ya başqalarına sübut edəsi heç nəyi yoxdur. Bu şəraitdə, bu vəziyyətdə bu deyimlər gəlir. Bu fikirləri özündən bir yadigar kimi saxlamaq istəyir. Amma nirvanaya çata bilmir. Dərvişlər zikrə başlayanda o yenə də kənarda qalır. Ona görə də şəhər gedir, o qalır.\n- Bəs niyə insestdən doğulan uşaq Pünhaniyyə şəhərinin şeyxi-kəbiri olmalı idi?\n- Misirdə təmiz qan insestdən doğulanlarda olurdu. Ali qan bu adamlarda idi. Təmiz qandan doğulanlar ya məhv olub gedir - onların yaşamağa fiziki imkanları çatmırdı –, ya da müqəddəs olurdu. Avropada bir vaxtlar bu adətə qayıtmaq istəyirdilər.\n- Mesajı nədir?\n- Heç bir mesaj yoxdur, sadəcə bir situasiya, təklif olunan vəziyyətdir. Bu vəziyyətsə Əbuhübbə deyil, Toltı bəyə ünvanlanıb. Çünki Toltı bəy özünün davranışı ilə həyatının üstündən xətt çəkir - insan kimi yox olur. Əbuhübb isə qalır. Əbuhübb necə olacaqsa özü olacaq, biz bilmirik o necə olacaq. Hər halda şeyxlər onu Pünhaniyyənin şeyxi kimi görürlər. Toltı bəy öz cəmiyyətinin bir nömrəli insanıdır. Onun qızı ilə əlaqəsindən doğulan nəvə, təbii ki, bu genetik kodun daşıyıcısıdır. Artıq, Toltı bəy nirvanaya hazır idi, amma son məqamda özünü üstələyə bilmədi, onda sərkərdə başlanğıcı qalib gəldi. Özünü sındıra bilmədi, nirvanaya yetişə bilmədi. Qürur və kibr qalib gəldi. Artıq bu halət onun oğlunda-nəvəsində görünəcək.\n- Sizə görə nirvanaya çatan rəssam Tuncalınsa əlində nə var-dövlət var, nə hakimiyyət. Demək, bu çətin yolları qılıncla deyil, sənətlə daha rahat keçmək olar. Amma mənə elə gəlir ki, Tuncal da fənafillah məqamına çata bilmir...\n- Tuncal istəyir ki, fənafillah olsun, amma ora gedə bilmir. Romanda bir məqam var. Tuncal gəlir, görür ki, bir əyyaş uzanır, onunla söhbətində eqoizmi baş qaldırır - çünki o əyyaşa doğrudan-doğruya heç nə lazım deyildi.\n- Siz Tuncal obrazında deyəsən rəssam Ucal Haqverdiyevi nəzərdə tutmusunuz.\n- Bəli, mənə Tuncal obrazını verən insan Ucal Haqverdiyev olub. Ucal rəssam idi, bizim məhəllədə olurdu. Mən onun hamıdan seçildiyini görürdüm. Qəribə bir görkəmi var idi. Özünü sərbəst aparırdı, heç nəyə iddiası olmayan bir adam idi. Mənə onunla ünsiyyətdə olmamışam. Yalnız seyr etmişəm kənardan. Siz yəqin ki, onu Vaqif Mustafayevin “Fransız” filmində görmüsünüz - tərcüməçini oynayırdı.\n- Deyəsən, xristianlığı qəbul etmişdi, kilsələrdə də freskalar çəkirdi, yox?\n- Ucalın həyatını bilmirəm. Sadəcə Tuncal obrazının prototipidir. Çox orijinal bir insan idi.\n- Burada bir qadın azadlığı məsələsi də var. Fərizə ilə Tuncalın birgəlik, xoşbəxtlik imkanları məhduddur. Fərizə yenə gedir özünə varlı ər tapır.\n- Yox, məncə, Tuncal başqa bir qadın tapa bilməzdi. İstər mental qatda, istər şəxsi intim qatda. Məncə, Tuncalla Fərizə bir-birlərini o situasiyaya, vəziyyətə görə ideal şəkildə tamamlayırdılar. Bu romanın içində siz deyən nüansları axtarmaq lazım deyil, başqa mesajlar axtarmaq lazımdır.\n- Mən Fərizə ilə Təncigül xanım arasında paralellər hiss etdim.\n- Siz romana birbaşa, sanki xətkeşlə yanaşırsınız. Bu romandır, burada, insanların təklif olunan vəziyyətdə necə davranacaqları maraqlıdır. Mən kiməsə nəsə mesaj göndərmək istəməmişəm. Məncə, roman mesajlardan azad olmalıdır. Siz diqqət etmisinzsə, o, sərbəst yazılıb.\n- Sadəcə bu, mənim yozumumdur.\n- Bildim, siz mesaj axtarırsınızsa, o, sizin öz mişinizdir, mən mesaj axtarmıram. Bilirsiniz, biz kimə xoşbəxt deyirik? Mən dövlətli insanların ölümünü görmüşəm, biz onlara xoşbəxt demirik. Xoşbəxtlik xoşbəxt ölümdür. Kim xoşbəxt ölürsə, biz ona xoşbəxt deyirik. Tuncal çox xoşbəxt ölür. Gedir, otun üstünə uzanır, heç bilmir də ki, öləcək ya yox. Cibimdən də yüz manatlıq əsginas, üstünə “Mənim insanlara yazığım gəlir” yazılmış kağız çıxır. Çünki, insanlar doğrudan-doğruya yazıqdır. Onlar ömrü boyu işləyir, amma heç nəyə çata bilmirlər. İstəklər zəncirində dolaşıb qalırlar. Tuncalın da istəyi var idi. O, özünü reallaşdırmaq istəyirdi və başa düşmüşdü ki, özünü reallaşdıra bilmir. Onun sonuncu qaçıb gizləndiyi yer götürdüyü daş idi - intihar etmək istəyirdi. Amma sonra şəhəri, şəhərdəki uşaqları gördü, yeni həyatı gördü və yenə də anladı ki, özü şüşə qapağın altında qalıb.\n- Mən bu romanda Bakı nostaljisi və yaxşı mənada bir qədeşlik gördüm...\n- Orada bu var. Tuncalla məhəllədəki insanların kontaktında bu var. Maşına görə bıçaqlaşma epizodu var orada. Mühafizəkar mühit və yeni adamlar... Maraqlıdır ki, Toltı bəyi də şəhər qəbul etmir, Tuncal da şəhərə uyuşa bilmir. Burada bu paralelləşmə güclüdür.\n- Mən oxuyada Tuncalı Toltı Bəyin, Fərizəni də Təncigül xatunun müasir variantı hesab etmişəm.\n- Yox, tamamilə başqadır. Sadəcə olaraq Fərizə ilə Tuncal seriala baxırlar - Əbühübb romanı serialdır, onlarla düşük serialdan biri... Sadəcə Tuncal deyir ki, Əbuhübb onun babasının adıdır. Onun şəcərəsindən olmaq ehtimalını da saxlamışam yəni...\n- Əbuhübb təriqətdən gələn addır...\n- Sadəcə yaxşı bir addır, amma siz haqlısınız sufi paroludur. Gizli saxlanılan parollardan biridir. Bunu hər adam bilmir.\n- Siz sufiliyi araşdlrmısınız?\n- Mən sovet dövründə “Orta əsrlər şərq teatrının poetikası”nı yazanda. Mövləvi dərvişlərinin səma məclislərini öyrənmişəm. Bu mövzu mənə çox yaxındır.\n- Dinlə aranız neecədir?\n- Məncə, insanla tanrı arasında heç bir din tablaya bilmir, bunu dəfələrlə demişəm. Bu, romanda da mühüm məqamlardan biridir. Mənəvi təmizlik nədir, mənəvi paklıq nədir və s.\n- Aydın müəllim, orada bir əsas ideya var ki, insan imtina edə-edə gəlib təmizliyə, yəni xoşbəxtliyə qovuşur. Amma Sovetskinin dağılması Tuincala pis təsir edir. Bəs Sovetski imtina edilməli olanlardan deyilmi?\n- Təbii. Biz hara gediriksə, keçmişimizi işimizdə aparırıq. Biz o keçmişdən ayrıla bilsək daha xoşbəxt olarıq. Heç vaxt bu günlə yaşaya bilmirik. Keçmiş bizim altşüurumuzdadır.\n- Buddizmlə sufilik arasında paralellər görmüsünüz... Yəqin etiraf edərsiniz...\n- Bunlar bir-birinə bağlı məsələlərdir. Mən Noh teatrı ilə Miniatür sənəti arasında bir oxşarlıq tapmışdım. Hətta islamla induzim arasında da bir bağ var.\n- Bayaq keçmişin insanı incitdiyindən danışdıq...\n- Amma keçmiş yalnız incitmir. İndi burada danışıramsa yaddaşım mənə deyir ki, Aydın, bunu de, bunu demə. Yaş məsələsi var. Keçmiş mane olur. Amma burada Qan Turalı ilə Mirmehdi Ağaoğlu danışsa belə olmayacaqdı. Onların keçmişi daha azdır və çiyinlərindən basmır.\n- Onda gəlin buna şüur deyək. Bir şey bizim şüurumuzda daim bizlə danışır. Susdura bimədiyimiz səs var. O, keçmişdən, gələcəkdən danışıb bizi rahat olmağa qoymur. Buna hardasa eqonun səsi deyək. Amma sənət də eqonun iddiası deyilmi?\n- Elədir. Bəs niyə bütün sənətkarlar intihar edir? Sən gəlib hansısa zirvəyə çıxırsan və səndə bir fikir var ki, başqaları da gəlib bu zirvəyə çıxacaq. Bu, təbii ki, eqodur. Sufilik eqodan çıxmaqdır. Eqodan çıxanda sən rahat olursan.\n- Selincer çıxdı, rahat oldu və yazmadı...\n- Hə, çıxdı və yazmadı. O, hər şeydən imtina etdi.\n- Ümumiyyətlə, bizi də indi eqo danışdırır.\n- Eqo olmasa mən bu müsahibəyə gəlməzdim.\n- Sənətlə din arasında bu məqamda hansısa ziddiyyət yaranmırmı? Sənət eqodur, amma din eqodan imtina.\n- Din də eqodur. Dində ierarxiya varsa deməli mütləq eqo var. Ona görə də sufi dindən kənara çıxır.\n- Eqodan imtina, özünü mükəmməlləşdirmək, ruhunu paklaşdırmaq bunlar haradasa laqeydliyə gətirib çıxarmır ki?\n- Bilirsən, sufiliyin ən əsas ideyalarından biri nədir? Heç nəyə bağlanma. Heç nəyə bağlanmayanda sən artıq laqeyd olursan. Selincer kimi...\n- Bu, birbaşa laqeydlik deyil, sən laqeyd qalmaya-qalmaya laqeyd qalırsan. Buddaya laqeyd demək olmaz. O hər şeyi görür, bilir... Bunlar mürəkkəb məsələlərdir, məncə biz bir az başqa mövzulara qayıdaq.\n- Yox, söhbət maraqlıdırsa bunu etmək lazımdır. Aliyə dedi və biz sual qarşısında qaldıq, bunun cavabını tapmaq istəyirəm. Düz deyir o, laqeydlik və eqodan imtina etmək... Bunlar çox yaxın müstəvilərdə dayanıblar. Əgər sən eqodan imtina edirsənsə, o demək deyil ki, yaxşılıqdan imtina edirsən. Eqodan imtina edəndə insan olaraq qalırsan, yaxşılığı edən o insandır ki, o, eqodan imtina edib.\n- Təsadüfən bu gün “Sergi ata”nı oxuyurdum. Məncə, sizin romanla o əsərin çox mistik bir bağı var.\n- Çox qəribədir, bir neçə gün öncə kafedrada oturub söhbət edəndə bir nəfər dedi ki, sizin romanınızla “Sergi ata” əsəri arasında bir əlaqə var. Mən heç bilmirdim ki, Şərif də bunu deyəcək. “Sergi ata” əla romandır. Amma bunu mənə deyəndə dedim ki, “Sergi ata” hara, “Əbuhübb” hara? Keşiş sağalmaq ümidi ilə onun yanına gələn qıza təcavüz edir. Özü də qız deyəsən, bir az ruhi xəstə olur. Yəni bu möhtəşəm adam da – Sergi ata da eqodan qurtula bilmir.\n- Mən o kitabı Mirmehdidən alıb oxumuşdum. Ona qaytaranda dedim ki, islamda bu romana oxşar balaca bir pritça var. Peyğəmbər deyir ki, kim mənim istədiyim iki rükət namazı qıla bilsə, ona bu dəvələrdən birini bağışlayacağam. İmam Əli deyir ki, mən qılaram. Qılır da. Peyğəmbər soruşanda deyir, ya peyğəmbər, qıldım da, amma bir anlıq zənnim yayındı, düşündüm ki, görəsən böyük dəvəni verəcəksən, yoxsa balacanı? İnsan axıradək eqodan imtina etməyi bacarmır. Hətta iki rükət namazda da. Füzulidə də var: güzgüdən umdum sidq əks-müddüa gördüm. Bu dünyada mütləq həqiqət yoxdur. İnsan yalnız ölüb ona qovuşa bilər. Məncə, yalnız Budda bu dünyada ideal həqiqətə qovuşa bildi.\n- Budda xoşbəxtdi, ona görə ki, daha doğulmayacaq. Silsilə bitdi. Axı təkrar doğulmalar var...\n- Aydın müəllim, romanda sizin bir cümləniz məni incitdi. Obrazın dilindən də olsa, deyirsiniz ki, düz danışmaq kasıbın son silahıdır. Amma gəlin razılaşaq ki, düz danışdığı üçün kasıb olan insanlar da var. Uzağa getməyək, mərhum şairimiz Ağa Laşınlı... Rüşvət verirdilər, götürmürdü, halbuki dərman puluna belə ehtiyacı var idi. Yəni düz olduğu üçün kasıb idi, kasıb olduğu üçün düz danışmaqla silahlanmamışdı.\n- Mən sizinlə razıyam. Amma Toltı bəy niyə o yerə gəlib çıxır? Çünki şəri şərlə məhv edib. Mənə elə gəlir ki, şərə qarşı mübarizə aparanda mübarizənin özü də şərləşir. Yəni, hər bir mübarizə əslində şərdir. Mütləq bulaşırsan, mütləq bağlanırsan. Sən istəyirsən nəsə yaxşı olsun, bunun üstündə kimisə öldürürsən. Yəni şər elə şər törədir. Mən belə düşünürəm.\n- Romanda həm də aristokrat təbəqənin qara camaata yuxarıdan aşağı baxmağı var: Tutalım Toltı bəy Saytubanın sevgi etirafından sonra onun sevgisini pulla alır. Qaravaşın sevgisinə inanmır. Ola bilsin onu yaxşı tanıyır... Düzü bu kübar, əsil-nəcabət ayrı seçkiliyi bir az qıcıq oyadır.\n- Bir balerina var, deyilənə görə, o hətta Stalinin məşuqəsi də olub və s. O, həyatından danışırdı, deyirdi ki, bir gün atam bir kapitanla gəldi. Atam polkovnik idi. Mən o kapitanı sevirdim. Kapitan gedəndən sonra atam mənə dedi ki, bilirsən, bu kapitan bizim dairənin adamı deyil, sən ona ərə getmə. Deyir, mən inad etdim, onu sevirdim. Kapitana ərə getdim. Üstündən iki il keçdi, başa düşdüm ki, atam bizim dairənin adamı deyəndə nəyi nəzərdə tutub. Yəni, nəslin genetik kodları var. Tək genetik deyil, sosial kod da var. Səndə sosial kod necədirsə, oğlun da elə o sosial kodla olacaq.\n- Bizim xalq bunu belə ifadə edir: “Kasıbın üstündən qırx il də kasıblığın iyi getmir”.\n- Ay sağ ol. Bilirsiz, elə adam var pulu yoxdur, onu dövlətli bilirlər.\n- Amma bir ifadə də var: “Yetim quzu qoç olmaz”. Hərçənd islam peyğəmbəri də yetim idi...\n- Amma yetim olsa da onun şəcərəsi görün haralara gedib çıxırdı. Haşimilərdən gəlirdi. Çəcərə var idi və nə qədər güclü idi. Peyğəmbər də heçdən gəlib olmadı. Bu, yalnız əsli-nəslində kimlər olub məsələsi deyil, yox. Sadəcə bu nəsildəkilər təmiz adam olublar. Bu, önəmli faktdır.\n- Aydın müəliim, “Əbühübb” şərq romanıdır. Şərq sanki fərdlər üzərində qurur hər şeyi, fərddən nicat gözləyir, insanın özünə güvənir. Qərblisə sistemi düzəldir, sistemə inanır...\n- Bilirsən, mən indi sənin dediyini yüz faiz başa düşmədim. Amma mən bir şeyi bilirəm, şərqli özünə hər yerdə nirvana, rahatlıq axtarır. Avropalı isə hər şeyi rasional şəkildə düzəltməyə çalışır.\n- Paradoks da ondadır ki, nə qədər inkişaf etsələr də yaponlar qədər xoşbəxt deyillər.\n- Yəni dünyadan çox istədikcə, çox narahat olacaqsan.\n- Amma indi mənzərə başqa şey göstərir...\n- Mənzərə göstərir ki, biz indi hamımız komfortun əsiriyik: maşın, geyim, dolanışıq axtarırıq və bu istəklərin sonu yoxdur. Amma bunun hamısından imtina edib pendir-çörəklə xoşbəxt olmaq olar.\n- Müasir ədəbi prosesi izləyirsinizmi? 15 dəqiqədən bir olmasa da bizdə də romanlar yazılır.\n- Deyim ki, mən romanları oxuyuram, düz olmaz. Təqdim olunanları oxuyuram.\n- Oxuduğunuz yeni əsərlərdə ən gözəçarpan problem nədir?\n- Dil problemi ilə çox rastlaşıram. Qaraqanın “A” romanını oxudum, gördüm ki, üzdən bir şeydir, ondan heç nə öyrənə bilmirsən. Əksər romanlar belədir. Bunu indi şünas kimi danışıram ha, yazıçı kimi yox. Amma bu uşaqlar roman yazırsa pis iş görmürlər. Hamısı düşüncənin məhsuludur və bunu müsbət enerji ilə paylaşırlar. Mən kulisdə, kult.azda Slavyan Universitetində yaranan ədəbi qrupları təqdir edirəm.


Azərbaycan-Ermənistan sərhədində qarşıdurma, ölənlər və yaralananların olduğu bildirilir\nAzərbaycan və Ermənistan bir-birini sərhəddə son atışmalarda günahlandırıb. Azərbaycan iki əsgərin yaralandığını bildirib, Ermənistan isə üç hərbçisinin öldüyü, üç hərbçisinin isə yaralandığı haqda məlumat verib.\nAzərbaycan Müdafiə Nazirliyinin məlumatına görə, iyulun 28-də Ermənistan silahlı qüvvələrinin bölmələri Vardenis (Basarkeçər) rayonu ərazisindəki müxtəlif istiqamətlərdə yerləşən döyüş mövqelərindən Azərbaycan Ordusunun Kəlbəcər rayonu ərazisindəki mövqelərini atıcı silahlar və qumbaraatanlardan növbəti dəfə intensiv atəşə tutub.\nNazirlik bildirir ki, qarşı tərəfdən açılan atəş nəticəsində iki hərbi qulluqçu – Sadiq Əliyev və İmran İmranlı yaralanıb. Yaralılara ilkin tibbi yardım göstərildiyi, onların həyatları üçün təhlükə olmadığı bildirilir.\n“Azərbaycan Ordusunun bu istiqamətdə yerləşən bölmələri tərəfindən adekvat cavab tədbirləri görülür. Bir daha qeyd edirik ki, iki ölkənin dövlət sərhədi boyunca gərginliyin artırılmasına görə bütün məsuliyyət tam şəkildə Ermənistanın üzərinə düşür,” Azərbaycan Müdafiə Nazirliyi qeyd edir.\nÖz növbəsində, Ermənistan Müdafiə Nazirliyi Azərbaycanla sərhəddə lokal xarakterli döyüşlərin getdiyi barədə məlumat yayıb.\n"Azərbaycan Silahlı Qüvvələrinin bölmələri növbəti dəfə təxribat törədib və Ermənistan-Azərbaycan sərhədinin şimal-şərq hissəsində atəşkəsi pozub. Lokal xarakterli döyüşlər davam edir," Ermənistan Müdafiə Nazirliyi bildirir.\nErmənistan Müdafiə Nazirliyi vəziyyətin ağırlaşmasına görə bütün məsuliyyətin Azərbaycanın hərbi-siyasi rəhbərliyinin üzərinə düşdüyünü bildirir.\nErmənistan Müdafiə Nazirliyinin mətbuat xidməti xəbər verir ki, Ermənistan-Azərbaycan sərhədindəki döyüşlər nəticəsində üç hərbçisini itirib, üç hərbçisi isə yaralanıb.\nBundan sonra, Azərbaycan və Ermənistan iyulun 28-də saat 10-dan etibarən Rusiyanın atəşkəs barədə təşəbbüsünü qəbul etdiyini bəyan edib.\nErmənistan Xarici İşlər Nazirliyi bildirib ki, Rusiyanın atəşkəs təşəbbüsündən sonra sərhəddə vəziyyət sabitləşib.\nAzərbaycan Müdafiə Nazirliyi isə bildirib ki, Ermənistan-Azərbaycan dövlət sərhədində Bakı vaxtı ilə saat 10-dan etibarən atəşkəsin elan olunması ilə bağlı Rusiya tərəfinin təşəbbüsü qəbul edilib.\n“Buna baxmayaraq, Ermənistan tərəfi əlavə olaraq tank və 120 millimetrlik minaatanlardan istifadə etməklə vəziyyəti gərginləşdirməkdə və mövqelərimizi atəşə tutmaqda davam edir,” Müdafiə Nazirliyinin mətbuat xidmətinin məlumatında deyilir.\nBununla yanaşı, Azərbaycan Xarici İçlər Nazirliynin Mətbuat Xidməti İdarəsinin rəhbəri Leyla Abdullayeva Twitter səhifəsində yazıb ki, "Azərbaycan Ermənistanı regionda yaranmış yeni reallıqları qəbul etməyə, hərbi təxribatlara son qoymağa və dövlət sərhədlərinin delimitasiyası üzrə danşıqlara başlamağa çağırır."\nSon aylarda Azərbaycan-Ermənistan sərhədi boyunca atışmalar barədə hər iki tərəf məlumatlar yayır. Atışmalar nəticəsində Azərbaycanın 1, Ermənistanın isə 4 hərbçisini itirdiyi, bir neçə nəfərin isə yaralandığı bildirilir.\nDağlıq Qarabağda Ermənistan və Azərbaycan arasında münaqişə 1988-ci ildə başlayıb. 1994-cü ildə gerçəkləşən atəşkəs razılaşmasına qədər Azərbaycanın Dağlıq Qarabağ bölgəsi və ona bitişik 7 rayonu ermənilərin nəzarətinə keçib.\nMünaqişənin nizamlanması üzrə vasitəçilik missiyasını həyata keçirmək məqsədi ilə 1992-ci ildə ATƏT-in Minsk Qrupu yaradılıb. Minsk Qrupu 28 illik vasitəçiliyi dövründə tərəflər arasında barışıq üçün əhəmiyyətli tərəqqiyə nail ola bilməyib.\nAzərbaycan və Ermənistan Silahlı Qüvvələri arasında 2020-ci il sentyabrın 27-də yenidən hərbi əməliyyatlar başlayıb.\nAzərbaycan Ordusu noyabrın 10-dək beynəlxalq tanınmış sərhədləri daxilində 300-dən çox yaşayış məntəqəsi, o cümlədən 5 rayon, həmçinin Şuşa şəhərinə nəzarəti bərqərar etdikdən sonra Azərbaycan, Ermənistan və Rusiya liderləri döyüş əməliyyatlarının dayandırılması barədə üçtərəfli bəyanat imzalayıb.\nDövlət başçılarının birgə bəyanatına uyğun olaraq Dağlıq Qarabağdakı təmas xətti və Laçın dəhlizi boyunca Rusiyanın 1960 sayda hərbi qulluqçudan ibarət odlu silahlı sülhməramlı kontingenti, 90 zirehli transportyoru, 380 ədəd avtomobil və xüsusi texnikası yerləşdirilib.\nAzərbaycanın Ağdam rayonu ərazisində atəşkəs rejiminə nəzarət etmək üçün Türkiyə-Rusiya Monitorinq Mərkəzi fəaliyyətə başlayıb.


Azərbaycan şirkətləri rəqəmsal yetkinliyin qiymətləndirilməsi proqramı ilə tanış olublar – TIME\nAzərbaycan şirkətləri rəqəmsal yetkinliyin qiymətləndirilməsi proqramı ilə tanış olublar\n“Ağıllı Sənaye Hazırlığı İndeksi” (SIRI) qiymətləndirməsi ilə bağlı seminar keçirilib.\nTIME rəsmi mənbəyə istinadən bildirir ki, Türkiyənin MEXT Texnoloji Mərkəzi ilə birgə “Ağıllı Sənaye Hazırlığı İndeksi” (Smart Industry Readiness Index-“SIRI”) qiymətləndirməsi ilə bağlı seminar təşkil edilib.\nDünyanın ən böyük rəqəmsal transformasiya və inkişaf mərkəzlərindən olan MEXT Texnoloji Mərkəzi Dünya İqtisadi Forumunun Dördüncü Sənaye İnqilabı Şəbəkəsinin Türkiyədəki Afiləedilmiş Mərkəzinə ev sahibliyi edən Türkiyə Metal Sənayeçiləri Birliyini (MESS) təmsil edir.\n“SIRI” Dördüncü Sənaye İnqilabı üçün qlobal miqyasda ən effektiv rəqəmsal yetkinliyin (maturity) qiymətləndirilməsi proqramlarından olmaqla MEXT tərəfindən həyata keçirilir.\nPrevious Təhsil işçiləri ömürboyu təhsil konsepsiyasına uyğun yetişdiriləcəklər\nNext Azərbaycan və Türkiyə 3+3 formatında əməkdaşlıq imkanlarını müzakirə ediblər